text:
Al è nassût a Udin, ma a 8 agns al è lât a stâ in Cjargne fasint un percôrs contrari a tancj altris furlans. Al è cognossût intal mont de musiche bielzà dai prins agns novante, ma al à fat un grum di ativitâts ancje tal mont dal spetacul, sedi par emitents radiofonichis locâls, sedi sunant par sagris e fiestis insieme a "I Salvadis". Tor il 2000 al à tentât il salt te musiche dance internazionâl e intal 2004, al à decidût di tacâ cui discs di solist in marilenghe.
Preseât pe sôs cjançons curtis, di un pôc di timp in ca si stâ dediant a lis contis sul balon, sedi par talian, sedi par furlan. Sul web al è une vore presint: lu podês cjatâ sul so myspace
, sul so blog
o sul so sît uficiâl
.
Par Contecurte al à scrit:
- Bepi Mondiâl
- Cjalde chê sere
_____________________________________________
ANNAMARIA GON
E je nassude a Rome di gjenitôrs furlans, di Bagnarie. E vîf a Udin e e lavore inte publiche aministrazion. No à mai fevelât par furlan, ma i siei nonos i àn insegnât a lei in "vernacolo" fin di cuant che e veve 6 agns. Cuant che al è muart Pre Beline, i è vignude la pice di scrivi par furlan; e à fat un cors ae Filologjiche e...
Par Contecurte e à scrit:
- Il mâr
- Il puar Cont di Porcie
______________________________________________
BARBARA BATTEL
None Babala, cussì mi clame me gnece Isabel: o soi une none "piavote" che e scombat lis fadiis di Ercole par fevelâ furlan cui nevôts. Furlan, parcè che mi 'nd à simpri plasût, ma dome sui 60 agns o ài podût començâ a studiâlu: furlan al è gno om e o soi braurose che gno nevôt Jan cun me al fevele furlan (insiemi al talian a scuele e sloven cu la mari). Femine di cjase, nuie di ce, lavoradôrie ve, chêl sì, par judâ l'om cuntun grum di passions: par mê, dome par mê, mi ten buinis lis oris de gnot par scrivi i miei ricuarts, lis mês emozions, lis mês lagrimis, lis mês gjondis e ridadis...
Par Contecurte e à scrit
______________________________________________
BEPI GJALINE
- Benedete television
- Lis mes piruchieris
- Cerpî e za si sint profum di Vierte
- Lis cjampanis a àn une anime
- Udin mê ninine
- Il gno Cjarlins
- Migo pôre dal bosc jo
- Glagns di ricuarts intal glemuç de vite
- None Barbara contimi la storie di...
- Un fradi particolâr
- I vot dal Nigris
- Franco
- A Sant Andree il purcit su la bree
- E Berta e filave
Nassût a Udin, al e a stâ a Pavie di Udin e al à passat di pôc i 60; al è pensionat par invaliditât; al cîr di sei util in qualche maniere li che al po e al scrîf par tignisi sù. Al è daûr a imparâ robis e tra chestis ancje la marilenghe.
Par Contecurte al à scrit:
______________________________________________
BEPI ZEFON
Nassût sot la linie da lis risultivis dongje la Stradalte, al à studiât a Udin e daspò a si è trasferît in Piemont par lavôr. Al à simpri mantignût i rapuarts cun la Piçule Patrie e cun la marilenghe par mieç da la famee di divignince e ancje dai amîs dal Malignani. Daspò la pension, al à tacat a colaborâ cun la Societât Filologjiche Furlane scrivint articui di astronomie in marilenghe su la riviste Sot la Nape, e par ultin su Strolic pal 2013. Al colabore ancje pal sît internet www.nelfuturo.it cun articui in talian che a an par teme l’astronomie che e je la sô passion.
Par Contecurte al à scrit:
CARLI PUP
Carli Pup (1973) al è a stâ a Sarsêt. Al lavore tal cjamp de informazion in lenghe furlane, massime tal setôr radiofonic (Radio Onde Furlane
), ma ancje ta chel de cjarte stampade (cun contribûts publicâts su La Patrie dal Friûl, Gnovis Pagjinis Furlanis, La Comugne, Segnâi di lûs, e v.i.). Si interesse ancje di storie furlane, narative popolâr e nazionalitâts minorizadis. Propit a chest ultin argoment al è dedicât il blog Internazionalitari
che al cure za di un pâr di agns. Al è autôr dal libri "Memoriis platadis. Olmis di storie te narative popolâr furlane" (El Tomât, 2007) e de version furlanne dal "Diari" di Bobby Sands
(Kappa vu, 2001)
Par Contecurte al à scrit:
- Speciâl
- La bolsa
- Salvans su la Bivare
- Se il mont si strucje
- Su la culine
- Tal mieç dal vât
- Gnot di carnavâl
- La preson
- La scuele dal Checo
- Un tant
- In vuaite
CHRISTIAN ROMANINI
Par Contecurte al à scrit:
- Lis cialis
- Taiant la coce
- Un altri carnevâl
- La strie di Basandiele
______________________________________________
DI SUALD
Sandri Di Suald
, nassût a Sant Andrât dal Judri tal 1953, al fâs un grum di robis: publicitari, scritôr, disegnadôr... Des sôs mans a son nassudis creaturis come Tarvos
(il prin fumut par furlan), Tzan, Relé. Al à a tor un trente di libris publicâts. Tal 1983 al à vint il premi Friûl di Radio Onde Furlane e tal 1985 il premi Sant Simon, cul romanç "Ah! la provincie". Al à vût fat mostris in mieze europe.
Premis: un tic di chel di Onde Furlane din al Ministeri de Culture de Austrie e al Alpe Adria pal "aiût a la comprension jenfri i popui".
Par Contecurte al à scrit:
- Conte di peraulis muartis
- Conte di peraulis muartis 2
- Conte di peraulis muartis 3
_____________________________________________
DONE BETE
Done Bete, cussì e je cognossude sul web par il sô blog “Done Bete da le lenghe sclete".
Il titul dal blog al nas di un mût di dî che si usave a Durlasse, che al è il paîs di sô mari e chel dulà che e je nade, tal '52, mentri che so pari al jere di Onè di Fonte, bandis Trevîs.
Je e à simpri cjacarât furlan cu la cadence di Durlasse, che e à miôr la Z, ma jessint lade a stâ a Palaçûl dal Stele, propit tal '52, a la scuele di infanzie la cjolevin pal boro par cè che il so Palazôl al sameave sbaliât rispiet al Palassôl dai natîfs.Cumò, leint chel “Palaçûl” sui cartei stradâi, i ven di ridi a jê, pensant a la asonance cun chel che si intint "persona scaltra che sa come districarsi".
A Palaçûl, in ogni câs, par cuatri agns e à fat part dal Consei Comunâl e cun cheste caulitât, cun entusiasm, si è impegnade a meti adun une vore di rassegnis teatrâls par furlan, cul jutori de Associazion Teatrâl Furlane
.
Par Contecurte e à scrit
- Bertoldino, Atile e la vuere di Troia
- La Sunte pescjadore
- La tovaiute di Lubos
______________________________________________
DREE VENIER
Nassût a Tumieç, ai 15 di Jugn dal 1967, al è un ilustradôr, animadôr, vignetist e dal 2003 gjornalist professionist. Tal Zenâr 2004 al vierç «ILfurlanist
», il prin blog scrit dal dut in marilenghe. Dal Setembar dal 2006 al jentre inte redazion dal gjornâl La patrie dal Friûl
, e daspò de muart dal diretôr, pre Toni Beline
, al è nomenât, par un periodi, diretôr.
Tant che scritôr al realize tantis senegjaduris e tescj par fumuts, disegnâts di lui e di altris. Tal cjamp de narative, cussì clamade “scrite”, al debute su la riviste La Comugne
(numar 2) cu la conte “Supermarket” intal 1998.
Par Contecurte al à scrit:
- Ploie
- Supermarket
- Marie di Padiar
- La che si nas ogni jerbe e pas
- Il cjâf inte sachete
- Esodi di Feravost
- Spedizions
- The end
- Cidulis
______________________________________________
EGLE TAVERNA
E à coltivât la sô passion pal scrivi fin dal
timp dal Liceu Classic, si à specializât te profession sanitarie, e à davuelt par
tancj agns la sô ativitât lavorative te Direzion Sanitarie de Aziende Ospedaliere
di Gurize, cun compits di organizazion e formazion dal personâl, pûr dedicantsi cun impegn a la famee.
E scrîf par Talian ma ancje par Furlan, te sô marilenghe,
poesiis e contis che a tratin di tradizions, sintiments e ricuarts. Tantis sôs
composizions in lenghe furlane a son stadis publicadis su rivistis locâls e
antologjis e un pâr voltadis in musiche par cjant corâl otignint il secont premi come peraulant
(paroliere): Festivȃl del Canto friulano 2004 – Cormons“ La valȋs di carton”par
cjant corȃl. “O soi spirt “ voltade in musiche par coro e piano dal M.o
Umberto Perini - Diretȏr dal Coro dal CAI “Monte Sabotino” di Gurize tal 2007.
Lis sȏs ispirazions i vegnin soredut de sȏ tiere dal Friûl
Orientâl – Friûl di soreli jevât – che e
je cjapade dentri de provincie di Gurize dilunc vie dal confin orientâl, cun
viers dedicâts a Gurize là che e je a stâ za di agns, al flum Lusinç e la sô storie, a Lucinis dulà che e à passât i agns de
zoventût e a Migjee, ai pîts de mont da la Ara Pacis, il paîs de sô infanzie e dai afiets plui cjârs.
Tes sôs composizions, voltadis par talian di jê stesse, la
autore e vȗl marcâ chei valôrs che a devin jessi tutelâts e tramandâts, come:
La memorie, la storie, la bielece e il rispiet de nature e la atenzion viers
chei altris intune tiere insiorade di diviersis
culturis che le rindin uniche pal esempli di convivence e rispiet
reciproc.
E à otignût premis e segnalazions in plusȏrs concors
leterari:
Il PRIN PREMI,Concors
di poesie in lenghe furlane “Celso Macor” (Romans dal Lusinç- Go)tal 2003 e
segnalazion tal 2005;
Il PRIN PREMI,Concors
di poesie in lenghe furlane “ Dolfo Zorzut”(Cormons-Go) tal 2009;
Il PRIN PREMI,Concors
di poesie in lenghe furlane” Furlans” ( Pasian di Prât- Ud ) tal 2009;
Il PRIN PREMI, Concors
leterari “ Premio Poesia Città di Ceggia “ ( Ceggia – Ve) tal 2011 e
sagnalazion tal 2010 – 2013 – 2014;
Il PRIN PREMI,
Concors leterari” Premio Poesia Accademia Città di Udine tal 2012 e 2014
Il PRIN PREMI, Concors
Leterari “ Le pigne” – Chiusaforte (Ud) tal 2014;
DIPLOME di MERIT, Concors
leterari “ Mendranze n poejia (Livinallongo – Bl) tal 2012;
Il SECONT PREMI, Concors
Nazionâl di poesie “ Le voci dell’anima “ (Vile – Ud) tal 2007-2010 e
segnalazion tal 2008;
Il SECONT PREMI, Concors
leterari Nazionâl “ Lune di primavera
“ (Perugia) tal 2010;
FINALISTE al
Concors leterari “ Udine Poesia “ tal
2006;
FINALISTE al Concors
Nazionâl di poesie “ Vie della memoria” (Pescara) tal 2009 e tal 2010;
FINALISTE al
Concors leterari “ Elsa Buiese” DARS ( Martignâ –Ud) tal 2011;
FINALISTE al Premio Poesia “ Domenico Rea” ( Empoli – FI)
tal 2013;
SEGNALAZION poesiis recitadis a “ Zapping” Radio 1 Rai, tal 2004- 2009-
2010-2011;
SEGNALAZION, Concors
leterari di poesie “ Emozions di ingjustri” Basiliano ( Ud) tal 2012;
SEGNALAZION, Premi
leterari pe narative par furlan “ Renato Appi”Cordenons (PN) tal 2013;
PREMI NAZIONȂL di POESIE – 3°classificade,
Sulmona (AQ) tal 2013;
PREMI SPECIȂL POESIE “
Città di Vasto” (CH) tal 2014;
PREMI POESIE “ Gianni Anglisani” – Gradisca
d’Isonzo (Go) nel 2015.
E je impegnade in Associazions culturâls che a operin pe
valorizazion de lenghe e culture furlane e à partecipât a trasmissions
televisivis locâls, radiofonichis su
Radio 1 Rai Regjon.
E fȃs part de Societȃt Filologjiche Furlane tal Consei
Gjenerȃl e te Redazion de riviste de Societȃt
“ Sot la Nape”,e à ricevȗt la abilitazion pal insegnament de
lenghe furlane tai Cors pratics inmaneȃts da la Societȃt Filologjiche sul
teritori. E colabore ancje cul Istitȗt di Ricercje de Civiltȃt e Culture
Furlane “ Achille Tellini” di Manzan (Ud) che al à publicȃt tal 2012 la sȏ
racuelte poetiche
“ La valȋs dai siums – La valigia dei sogni” par Furlan-Talian.
Dal 2014 e fȃs part dal Consei Diretȋf dal Sodalizi “ Union Scritȏrs
Furlans” USF.
- Storie di un cjan
- Mâl d'amôr
- Une letare par Min
- Lassâ il paîs
- Pepi e lis cisilis
______________________________________________
EL FARI
o soi sbrissât par câs su Contecurte
e ai let le iniziative dut curiôs
ancje cjapât, dabon. propit gustose!
ce fasio? jo o scrîf contes minudes
che podaressin svicinâ le poesie …
bon!us ‘an mandi dôs par che o viodês
e po tal câs che fossin in cunvigne
cul spirt des vuestres intenzions,
o podarès mandant ancjemò altres,
di cuant in cuant. e o rivi al grop:
mi plâs le discrezion e il risiervât
- un pôc come Rosute - e par chest cont
o cjapi el non di fari, tant par dî
le fadie di pleâ pinsîrs intes peraules:
in umiltât, tal scûr, e dibessôl.
o dopri le fevele de me infanzie
capirês cussì subit dulà che o ven.
se le profierte impen ‘je fûr di lûc
no stait a vê pinsîrs: o pues comprindi.
Par Contecurte al à scrit:
- Le molte
- Cafè maglât
- flôrs de France
- in paradîs (lade)
- in paradîs (e torne)
- faliscjis
- ce vites
- passion di cjarieses
- becolâ
- onôr a las femines
- farie
- biel acet
- di là di Sèdule
- pomes salvadies
- balades
______________________________________________
EOWIN
Di je o savìn che e lavore intal cjamp de lenghe furlane di une vore di timp, il che al è bielzà une robe no tant frecuente; par chest e à sielt come psudonim Eowin, il personaç di Tolkien che al à otignût une grande vitorie là che nissun om al sarès mai podût rivâ. Difat... e je rivade une femine!
Par Contecurte e à scrit:
- Tandem
- Zimulis
- La colezioniste
- Bandoneòn
- Mister Crocs
______________________________________________
FRANCESCA GREGORICCHIO
Nassude a Udin tal 1952, e à vivût par un biel pôc di timp a Milan. Culì e à lavorât come gjiornaliste a Radio Popolare, te RAI e come copywriter te publicitât. E a publicât il saç “Liala e il romanzo rosa” Ed. Gammalibri e, par furlan, (a dôs mans cul pari Gianni Gregoricchio) “Lis storis di Piçul” Ed. Kappavu. E je ancje disegnadore autodidate.
In dì di vuê e lavore pe KappaVu Edizions.
Par Contecurte e à scrit:
- La dentiere pierdude
______________________________________________
FRANCO VIGO
Nassût tal lontan 1946, a Malisane (sot Tor di Zuin), al è in pension dal 2009. Al à vût la fortune di jessi stât arlêf dal professôr Sgorlon, e de professore Ciceri, al Malignani di Udin. I plâs scrivi par furlan ancje se al è cussient des sôs eresiis di grafie. Prime che a fossin codificadis lis normis de grafie furlane al è stât segnalât pe opare Citine Libare, intal concors umoristic-satiric inmaneât de Filologjiche Furlane par il decim aniversari de mancjance di Meni Ucel.
Par Contecurte al scrit:
______________________________________________
Di lui
al à vulût dînus ben pôc. Nô di Contecurte o vin rivât a scuvierzi che al è a stâ a Udin, che al cjacare ben furlan, ma nol è ancjemo masse brâf di scrivilu. I libris, par cumò, ju scrîf par talian. Nus a saludât cence dî nuie a nissun tal Novembar dal 2015.
Par Contecurte al à scrit:
- Fâlu planc
- Dì par dì
- La piece rosse
- Une conte par Nadâl, e une domande
- Un dopli insospetabil
- Une batude silenziose
- Aghe di plene
- Ingabiât
- Principi di indeterminazion sociâl
______________________________________________
Fulvio ReddKaa Romanin al è nassût a Rome tal 1971 e al vîf a Felet
dal 1991. Par vivi al si occupe di web design e comunicazion. Par
dilét, al sune (tai Madrac), e al è il fondadôr da l'associazion
musicâl ReddArmy
.
Al à scrit doi libris par furlan, "Niari
" e "La stagione della muta
", ducj e doi par Kappa Vu, e un saç par talian, in colaborazion
cun Rolling Stone Italia, "L'iva funesta". Sît internet:
www.fulvioromanin.it
.
Par Contecurte al à scrit:
- Delitto e Castigo
- Cent metros
- Il sondagjo
_____________________________________________
GALLIANO DI BUENOS AIRES
O vîf a Buenos Aires. O soi nassût a Tresesin (Ud.). A 17 agns o emigrai cu la mê famee in Argjentine. O ai simpri partecipât aes ativitâts de Societât Furlane di Buenos Aires, cumò o soi coordenadôr dal “Taller di Furlan” e dal “Cors di Furlan- Idiome e Culture”. Tai ultins agns o tacai a scrivi piçulis contis simpri avalintmi dai miei ricuarts. Par agns o fasei part dal Cuartet Armonie cjantant lis nestris bielis vilotis. Cu la armoniche e il cjant o puarti ligrie tes fiestis furlanis.
Par Contecurte al à scrit:
_____________________________________________
GIANFRANCO PELLEGRINI
Gianfranco Pellegrini al è nassût a Cormons, tal chel altri secul, al à vivût a Manzignel e a Tresesin e cumò al è a stâ a Val di Reane, intal Roiâl. Cun studis classics e une laure in filosofie di chescj timps – lui al dîs – nol podeve altri che deventâ informatic.
Al à vût insegnât intai cors di furlan inmaniâts dai Comuns e dai Circui didatics ma, cumò, colpe il pôc timp, si limite a scrivi storiis plui o mancul curtis, prime che la poce de memorie di une lenghe complete e straordenarie vude in regâl dai vons si svapori dal dut. Tal lui dal 2010 al à publicât une racuelte di contis pe Kappa vu edizions: Cuatri stagjons da l'an
.
Par Contecurte al à scrit:
- Cidulis
- La otave corsie
- Preiere
- Evelin
- Narcissus
- Fieste grande di fin Istât
- Sium de Vilie dai Sants
- Il drâc
- La Lune te stele
- Fenomenologjiis di disrealizazion mediatiche
______________________________________________
GIULIANA DRI
In spiete di bio
Par Contecurte e à scrit:
- a son ma no si viodin
______________________________________________
GIULIANA PELLEGRINI
Giuliana e je une none contente, che cîr di tignî vîf, tal so piçul, l'amôr viers la marilenghe, stant che, fevelâ furlan nol è dome dîsi peraulis intune altre lenghe, ma soredut frontâ i pîts intal îr, arbul che plui si slungje sotiere, plui al sburte ramaçs intal cîl.
Tal 2005 e à publicât "La none e conte", un libri di flamis
par furlan cun 34 contis curtis; tal 2007 "Contis dal prât incjantât", flamis furlanis voltadis ancje par talian.
E à partecipât a putrops concors di contis e poesiis: tal 2006 e à vint un concors a Bregano (Varese); tal 2007 une conte in furlan è je stade premiade al concors "Piccole storie di terra", tal 2008 e je rivade seconde al premi di poesie "le voci dell'Anima" di Villa Vicentina, tierce al concors di poesie "Gjiso Fior"
di Verzegnis e ancjemò tierce al concors di poesie "Filari in versi" di Cormons.
Intal mês di Avost dal 2010 e à publicât par la Kappavu une racuelte di contis e poesiis par furlan.
Par Contecurte e à scrit:
- TITE, classe 1924
- Gotis
- Tren
- Il presepi
- Furmiis
- Checo e Catinute
- Checo, Catin e Minute
- Napoleon il gjat
______________________________________________
GJINO SAVON
Par Contecurte al à scrit
- Il cjan scunît
______________________________________________
IL SGHIRAT
Inte nestre Ostarie al è puest par ducj, ancje par un Sghirat!
O vin provât a domandâi alc su so cont, ma o vin rivât dome a capî che al è une besteute svelte e ninine, ma che, se i pestin la lungje code pelose, e sgrife e e muart gnan par gnan!
Sicheduncje, nuie biografie par lui, parcè che:
1) chê code no va su chê agnele
2) i sghirats no son bogns di scrivi biografiis
3) se a scrivin contis curtis, al vûl dî che no an voie di fâle tant lungje
Contentinsi des sôs contis, scritis par nô de Ostarie:
- Antîl
______________________________________________
ISA DORIGO
Nassude a Udin, ai 24 di Zenâr dal 1959, e je impiegade e sporteliste dal 2004 li de Provincie di Gurize
, dulà che a partecipe ae tutele e valorizazion de lenghe furlane cun traduzions di tescj e interpretariât. Interessade ae astronomie e meteorogjie e a lis siencis in gjenar e je socie de Societât sientifiche e tecnologjiche furlane
, e colabore cul Comitât pe autonomie dal Friûl e il Comitât 482
. Tant che scritore e à scrit cheste e altris contis e une golaine di poesiis.
Par Contecurte e à scrit:
- Al cricave il dì
- I rincjins de Madone
- La cisile
______________________________________________
JACUM TREVISAN
Giacomo Trevisan, striât di picjul dal mont teatrâl, la sô ricercje culturâl a miscliçe tecnichis e imprescj diferents. Al è atôr e cjantant in un grum di spetacui in lenghe taliane e furlane, vignint dret di G. De Monticelli, F. Fantini e G. De Luigi. Tal 2010 “Dall'alto”, spetacul sul cjampanîl di Codroip, al è stât il so debut come dramaturc e regjist. Vincidôr tal 2006 dal “Premio Tesi di Laurea Pasolini”, al à scrit une vore sul teatri gjovenìn di Pasolini. Tal 2013 al è stât mandât fûr de editrice Forum il so Mistero contadino. Tracce pasoliniane nelle ricerche di don Gilberto Pressacco (Forum, Udine). Ultime fadie al è il curt cinematografic Pixellòve – fiaba metropolitana.
Par Contecurte al à scrit
______________________________________________
JAIO FURLANÂR
Jaio Furlanâr, alias Celestin, alias Sommarti, di mari cjargnele e di pari no si sa, al é nassût a Udin un 18 di setembar de etât de piere e al é scjampât in Belgjo par no lâ sot de naie. Là al à fat mil mistîrs prime di fâ crodi che al jere un artist e tacâ a fâ il mone par no fâ piês.
Vuê al si pues dî che al vedi tirât bielzà cualchi bon colp “a salve” tal mont de piture, de sculture, de mode e de musiche, ma il biel, dissal, al à ancjemò da vignî. Come scritôr al varès volût scrivi la bibie par furlan, ma al varès scugnût lâ predi, cussì, tant che al spietave la vocazion, le bibie e i je passade sot dal nâs e a si é butât su ce che al restave: un blog
. Al é li che al à fat le cognossince di Agne Lene.
Par Contecurte al à scrit:
- Il dì dal an da Agne Lene
- La berbere ribel
- Il mani di scove
- I grumâi di Agne Lene
- Odôr di rose
- Onorine
- Il ridi dal Carnera
- I pecjâts di Don Jaio
- Il Pipinot
- Baste dome tacâ a scrivi
- La gjate udinês
- Trê voltis par massarie
- Pasche da Agne Lene
- Il corvat dal lunis
- Ciran di Martignac
- Viste mâr
- Il Eroi dal dì
- Influencis
- La elare dal basavon
- Le biro dal Tintin
- Dai aas ai oos
- L'indemoniât di Verzegnis
- Chê dal Tin
- Come il dì prine
- L'apontament
- Il cafè da l'agne Lene
- Agne Lene e le puestine
- Soflades
- Visa pal paradîs
- I medaiâts
- Doi metros
- Istât da Agne Lene
- Tintin da sot in sù
- Le ultime aungurie
- Miôr ch'un insum
- La prime ploie
- Il biel e il garp
- OH!
- Rondò à la turca
- I scarpets ros
- La seradi di onôr
- Un berli tal scûr
- Frico mareôs
- La Pasche di Agne Lene
- La ligrie dai vecjos
- Starlup di Croniche
______________________________________________
JANEZ ERAT
Nassût tal 1970 a Berlin in Gjermanie, fi di »Gastarbeiter« jugoslâfs-slovens. Dopo il militâr in Bosgne o ai studiât ae Universitât di Lubiane e Budapest la storie des lenghis indoeuropeanis e des lenghis slavis e il furlan cul mestri Roberto Dapit
. Al moment o soi a stâ in Austrie cun mê femine e trê fruts piçui. O ai met adun un dizionari furlan-sloven
(38000 lemis). Dal 2007 colaboradôr de Patrie
. Tant che amì de lenghe furlane o ten il blog »La lenghe furlane e slovene
«.
Par Contecurte al à scrit
- Ej Jackson!
- Une vite lade a tocs
_______________________________________________
L'ANTESCÛR
L'Antescûr, come che al è clâr, al è un pseudonim. O savìn dome che,
daûr di chest non, e je une femine che e lavore di tancj agns su aspiets
specifics de lenghe furlane, e che ogni tant i plâs scrivi in prose o
in poesie in marilenghe.
Par Contecurte al/e à scrit:
- L'om misteriôs
- Il svol dal Falcone
- Milonghe
- Se Diu al vûl
- Ninin
- Alc a si è rot
______________________________________________
LAURIN ZUAN NARDIN
al vîf a S. Vît de Tôr, paîs dulà che al è nassût intal 1951. Une vite intal mont de scuele: arlêf, insegnant, dirigjent scolastic fin a la pension. Al à vût publicât studis lessicolgjics sui dialets de Italie, in particolâr sul grant poete romanesc Josef Juchìn Belli (1791-1863). Al colabore a lis rivistis di studis sui dialets «Il 996» (Rome) e «Letteratura e dialetti» (Pise-Rome). Par chel che al inten la lenghe furlane, al à vût scrit pe «Panarie», par «Sot la Nape», «Alsa», «Gnovis Pagjinis furlanis» e «Il Nuovo Friuli». Di plui di dîs agns in ca al cure la pagjine des recensions leterariis dal mensîl «La Patrie dal Friûl». Al è autôr dal drame Pieri e jo, rapresentât plui voltis atôr pal Friûl e publicât su la riviste di leterature furlane «la Comugne» (n. 7, 2002). Su cheste stesse riviste al à publicât saçs, senegjaturis e contis. La sô conte, Il carùf, e je saltade fûr intal volum, Poeti e prosatori del Friuli, par cure dal «Messaggero Veneto» inte vierte dal 2004 Tant che poete in furlan, al à vinçût il premi «Gjso Fior» dal comun di Verzegnis intal 2003 e al à ancje vudis segnalazions a Udin, Noventa di Piave, Pressenins. La sô racuelte Prime dal nuie e à vinçût il secont premi ex aequo intal concors di poesie «Caterina Percoto» di Manzan dal 2006. Simpri intal 2006 la sô opare Aghe dal Nadison e à vinçût il prin premi ex aequo intal concors de Associazion teatrâl furlane. Intal 2006 al à publict Sul ôr (des peraulis) - Gnovis poesiis furlani, 37 composizions. Intal 2007 la sô conte lungje Il cop e à vinçût il premi «S. Simon» dal Comun di Codroip. Intal 2009 al publiche Il discori dal Timp 35 composizions poetichis furlanis e une taliane. Intal 2013 a jessin dôs gnovis racueltis poetichis: CHESTE VOIE CHE O VIN (Gaspari editôr) e LA RISPUESTE DI CARONT. La briscje Sflandorose al è l'ultin sô lavôr pe poesie (Gaspari, 2015)
Par Contecurte al à scrit:
- Vincjedoi
- Migee
- E il muturin?
- Diego
- Lis domandis
- La Conte
- Manecis
- E bon di chel!
- Cui sêstu?
- Il rucjin
- Scampanotâ
- Vie Vignesie
- Cjampanis
- Cjantâ pe vile
- Daringrad
- Il cjaliâr
- A confessâsi
- SIP
______________________________________________
LEONORE
Eleonora Gregorat e vîf e lavore a Cervignan. Dal 2000 al 2005 e à creât e curât lis rivistis free press "Agendae.info", "è Magazine", cheste ultime in collaborazion cu le redazion di "Events" riviste editade a Glemone. Lis rivistis a ripuartavin calendaris des manifestazions e apontaments culturâls in regjion e ospitavin recensions di spetacui di teatri, di musiche e di mostris di art.
Tal 2006/07 e à curât la riviste "ENAIP News". Cumò e fâs la insegnante di inglês. E prove a scrivi par furlan di gnûf, dopo tant timp, i soi ultins esperiments in marilenghe e van indaûr al timp des scuelis superiôrs.
Propit in chel periodi e à vût l'onôr di ricevi un libri sul ciâf tirat di Don Bepi Marchetti, capitât al Percoto pal so ultin an di insegnament. Lui i corezeve lis contis e lis puisiis che e scriveve par furlan.
Dut câs i à tirât il libri no par come che e scriveve, ma par trop che tabaiave cu le sô compagne di banc. Par fortune lui nol veve une grande smcje.
Par Contecurte e à scrit:
- Il pesce palla
- Step
______________________________________________
LUCA BELLOMO
In spiete di bio
- La gjaline
______________________________________________
LUCIANO MARINIG
Luciano Marinig al è nassût tal lontan 1940 a Varian di Basilian là che ancjemò al vîf copant il timp cui soi lavoruts e lis sôs passions. Radiomatôr, ma soredut poete in lenghe furlane. Inte sô poesie fate di cuartinis rimadis cun cusidure mediocris, al dopre la lenghe furlane che si fevele tal so paîs. Une poesie, indulà che al conte il timp passât cuinçât di pinsîrs e sensazions che provin a meti a confront il timp passât cu la modernitât..
Par Contecurte al à scrit:
- Filastroche par un amì tornât de Galizie
- Mimetizât in glesie
- L'orloi di gno nono Cico, ardît in vuere
- Il videoregjistradôr
- Il savon fat in cjase
- Las trê sûrs
- Las profesiis a cjadalan
- Il sut tra lis dôs Madonis
- Cuant che il timp nus tarde la orele
- L'invenzion dal shampo
- Mê none Miute
- La potence de lenghe taliane e inmagà Vigji Rost
- Nando, la bolp dal pinel
______________________________________________
MARIANGELA DE CAMPO
I soi Mariangela De Campo, une fantate di une volte. Di frutine mi clamavin Bilabile pal me non masse lunc. O soi nassude e cressude intes monts de Cjargne e pe precision a Lauc.
Mi plâs lei e scrivi par furlan ancje se lu feveli, come cjargnele, un fregul diferent di chei de basse.
Soi jentrade in cheste ostarie, no dome par bevi un tai, ma par lassâus une conte e se us plasarà leile, promet che o scrivarai une altre e se al ocor une altre ancjemò...
______________________________________________
MARIUTE
"Amîs de Ostarie, no stait a cjalâmi di stuart, ma fra mieç a tante orgjinalitât di autôrs, mi sint une … infiltrade dal moment che in veretât jo no soi buine di scrivi contis par gno cont. O provi juste a voltâ in marilenghe alc che mi à plasût lei par talian. Al è un mût par no dismenteami des mês lidrîs, parcè che jo o pensi che lis lidrîs no dome nus nudrissin ma ancje nus sostegnin.
O soi une furlane DOC un pôc...stagjonade (64 agns!) e o vîf cu la mê famee a Udin."
Par Contecurte e à scrit:
______________________________________________
MASSIM FURLAN
- Chê robe
- La nestre storie
- Tenerece
Massim Furlan al conte las stories dal comissari Rocheton, sorestant dal repart investigatîf da polizie, mandât in pension prime da l'ore. No content, al à decidût di ritirâsi, lant a stâ parsore une ostarie.
Patît par i sassinaments e plen di passion par il misteri, a voltes il comissari al va vie cun il cjâf: par dut al viôt delits e imprescj di muart. A sclarì las robes, al pense il caporâl Spilot, il sO amì di simpri, che lu puarte a vê un pôc di sintiment.
Par Contecurte al à scrit:
MAURIZIO DI FANT
Maurizio Di Fant al à 60 agns, al è a stâ a Sant Denêl dal persut e ogni tant i plâs scrivi storiis lungjis e ancje curtis.
Par Contecurte al à scrit:
- Acuile Studade
- Il pessâr
- Aghe striade
- Il sofêr
- Atri che Bernacca!
- Gjie musse
- Hungarian Circus
______________________________________________
Poete e scritôr. Al à publicât lis racueltis di poesie La cjase su l’ôr
(1997) e L’inutile necessitâ(t) (Kappa Vu, UD 2004) cun notis critichis di
Luciano Morandini e Claudio Lolli e al è cumò (mai 2013) in librerie cu la sô gnove racuelte "Gli alberi di argan" (La Vita Felice Milano 2011). Al à fat part dal moviment culturâl furlan contemporani, prime inte riviste Usmis e dopo cun il coletîf poetic Trastolons, dal cuâl al è un dai fondadôrs. Di plui agns al lavore come paroliere e spoken poetry
performer cun il cjantautôr Lino Straulino, e cun lui al à publicât il disc Tiere nere e partecipât a Mosaic, gnûf disc dal vîf di Lino all'auditorum de RTSI di Lugano. Al è il vincidôr dal premi nazionâl Laurentum 2009 par poesie inedite in lenghe taliane. Al à publicât, cun prefazion di Mauro Daltin e prefazion di Bruno Pizzul
la racuelte di contis Il derby della luna (carta e penna TO 2010),
trê storiis di zuiadôrs di balon cun vite simpri in bilic jenfri estri e poesie. Insiemis al cjantautôr Renzo Stefanutti al à scrit une des cjançons finalistis de sezion musiche d'autôr dal festival intenazionâl di poesie di Gjenue. Al scrîf in lenghe taliane, furlane e intal dialet de basse valsugane. Al è un dai autôrs selezionâts par il premi internazionâl di poesie Alda Merini 2013.
Par Contecurte al à scrit
- La maiute di Zidane
- Al prossim casting a ti sielzi te
- Al mancje un Re
______________________________________________
MICHELE VUARDIANUT CALLIGARIS
Nassût tal 1983 a Guriza ma DNA "Scusson" di Romans dal Lusinç, là che la sô famee e à par stracognon "Vuardian". Al à tignût sportei pe lenghe furlane sedi tal Gurizan che te Basse. Al à colaborât cu La Patrie dal Friûl te rubriche su lis gnovis de rêt e al è mestri tai cors pratics di furlan inmaneâts de Societât Filologjiche Furlane. Si lu pues viodi su lis frecuencis de emitente gurizane Telemare tes trasmissions par furlan. Al à vinçût la edizion 2014 dal concors "In trê riis" cuntun micro-romanç sul centenari de prime vuere mondiâl. I plasin la lenghe e la bire ceche e al va dispès a cirî gnot. Al ven maltratât dai amîs cuant che al scrîf cu la -e, cussì al scuen bevi cafà.
______________________________________________
MILIO DAI CJANS
Milio dai cjans al à fat mil mistîrs: fi di contadins, autodidate, emigrât in Svuizare par no fâ il militâr, al à ancje lavorât tai parcs des machinis, in fabriche, intune buteghe di alimentârs, intune ostarie. La vene di contâ le à cjapade dai siei vons e spes, dât che nol scrîf intun furlan propit coret, si fâs judâ a scrivi ben dai fîs. A part "Particulis subatomichis" che no samee tutta farina del suo sacco, lis sôs contis a pandin storiis di un Friûl che al dì di vuê, tal mont dai smartphones e dai tablets, al samee un puest remot.
Nello Malisano al è stâ a Palermo di passe 25 agns, ma al è nassût a Feagne e i plâs lâ indevant a a cjacarâ furlan. Al è dal '51, al è laureât e al lavore pal Stât. Al à une vore gust di imparâ a lei e scrivi in marilenghe e contânus cualchi conte, dopo che nus à cognossût grazie a Ondefurlane, o miôr, gracie al diretôr Mauro Missana, so paesan e amì.
Par no di Contecurte al à scrit:
- Trê gjai
- Des mês bandis
- Me Santul
- A bevi un tai a Madrîs
- Nibil
- Cuant che il cûr nol cjate peraulis
- Sante Lussie te ete dal digjitâl
- Un prin dal an te nêf
- Se tu mangjis luvins e tu ti voltis indaûr...
- Il Carnevâl tal borc
- Tui
- Il gno dopo Vuere
- Il furlan tai timps che cambin
- Chel Nadâl spietât
- Miôr lavâsi i dincj cu la cinise
- Ducj a scartossâ
- Une disgracie
- No simpri a comandin i oms
- Tal non di Diu
- Par cuatri fruçons
- Dut un cuarantevot, par no dî
- Là che il sium al cjape pît
- Lucian
- Il pês di gjenerazions di emigrants...
- Cussì e contave mê none Malie
- Lino e lis aganis
- Il Merecan
- La vacje di Sant Denêl
- Un lavôr pes fiestis
- Il gno borc vieri
- Met un altri tai
- Ator pal paîs
- Il segni di crôs
- La Rodeane
- A cjase lôr
- Di cramars a crumîrs
- Setemane Sante
- Spietant une gnove Vierte
- Là che no nus viôt nissun
- Une bocja simpri plene di rosis
- Mandi
- Bevìn un tai insieme
- Une cjoche paedabon
- Cualchi an dopo finide la vuere
- Ce brut restâ bessôi
- La modernitât
- I Turcs a Tarvis
- Un Nadâl a pene finide la Vuere
- Il nestri destin
- Une biele fieste
- Al sucêt tai nestris paîs
- Sì o soi jo, Lisute, e tu cui sêstu?
- Baste che paìn
- Deventâ nono? Al è un lus
- E je piês la cjoche di pan che di vin
- Diu bêç e Madone palanche
- La marsigliese
- Il paradîs dai puars
- Sassins
- Lisute nin a pastanâ morârs
______________________________________________
O. ZETE
O. Zete, segn zodiacâl sagjitari. Nassude inte basse furlane a drete dal Tiliment. Dai agns sessante e vîf a lis puartis di Milan cul om e dôs fiis. Impleade, pitore e none di dôs frutis. Di pôc timp a si impegne par imparâ la marilenghe.
Par Contecurte e à scrit:
- Onde anomale
- La promesse
- Colôr viole
- Nostalgjiis di un figâr
- L'urlo - vinars di fûc
______________________________________________
PASSADÔR
un passadôr. o soi un passadôr di memoreaments:
di chei, un poçs, che o ai vivût in direte, e di tancj altris che o ai scoltât vignint sù.
e cumò ju vuardii ducj cun nostalgjie, intal cori des stagjons. o pensi che ognidun, culì, al vedi intal cûr lis sôs storiis: une divierse di chê altre. dutis nassudis di un stes çonc di tiere: vint olmât di dî, il midiesim cîl dal mont, e gjondât di gnot, la stesse cape di cîl.
alore, in chest lûc ospitâl, o provi sotvôs, a tirant fûr cualchidune. (cussì no restarà plui a flapî di bessole). in mût che a cui che ves di plasêi, al puedi fâle sô, rindintle gnove, come a pene screade. si invezit a cualchidun altri no i les a plomp, che al scusi la olse. jo, a la fin, o soi dome un passadôr
in ogni câs, jevin ducj insiemi lis tacis: prin che un (a la volte) si buti a contâ la sô.
cussì l’Ostîr al sarà content di slargjâ la taule e meti in cerce vins gnûfs.
parcè che nissun culì al è astemi (o temerôs ...) no mo?
Par Contecurte al à scrit:
- scrituris
- suspîrs cence respîr
- divignî. di là di daruin
- istât
- mateçs dal destin
- dîs di avost. di chest an.
- il frico e la cime
- incà e in là
- prin di durmî
- cjante o sivile
- in tal mieç dal istât
- di vile in citât
- bon dal dut
- une rose, chê plui rosse
- preieris
- Trê cuadris e un spieli (1)
- Trê cuadris e un spieli (2)
- Trê cuadris e un spieli (3)
- Ce legre musicute!
______________________________________________
PAULI JACUSS
Al è di Codroip, al è in pension e par cincuante agns al à fat l'antenist, viodint robis di ducj i colôrs. 'nt varès di robis di contâ, ma nol veve mai scrit contis...
Par Contecurte al à scrit
PLUME DI INGJUSTRI
O ai sielzût il non di Plume di ingjustri soredut, par no mostrâ tante vanitât, jo o pensi che se i miei scrits lis mês poesiis o lis dedichis a vessin di plasê a culchidun, nol è merit gno, ma di cualchidun là sù intal cîl cussì come ca je intune mê poesie: Adonai
Adonai, Adonai -- Tu lûs dal mont -- Tu sperance dai vons -- Tu spirt dal gno cûr -- Tu mi âs vierte la ment -- Che a burît fûr -- Peraulis scuindudis -- Intun recès intal scûr.--- Tu âs dât flât ae vôs -- Di chest piçul puar om -- Cence scolte, cence valôr -- Ten ferme chê man -- Ten salde la fede -- Spiete un moment -- A clamâlu cun Te --- Che al rivi a contâ -- A puartâ ae sô int -- La Tô peraule di amôr -- Dal To insegnament -- Che al ten dentri intal cûr.
O speri di lâ indenant a scrivi e restâ simpri dome un To strument nestri Diu ancje se no resti platât inte ombre e mi metin li denant dai lusôrs e a mostrin il gno non.
______________________________________________
RENZO BROLLO
Renzo Brollo (classe 1971), maridât e cun dôs fiis, al vîf a Glemone, al tire il fôl cui Bakan
(grop rock-folk furlan) e dal novembar 2003 al è redatôr da riviste leterarie in rêt Dadamag
. Al ten un so blog su Virgilio
. Al scrîf e al lei libris par passiòn tant che al à publicât doi libris pa Cicorivolta Edizioni
di Massa Carrara (Racconti Bigami, 2006 e Se ti perdi tuo danno, 2007) e in plui al lei e al recensìs libris pal sît Mangialibri
. Une sô conte e je rivade finaliste al Premio Teramo 2007 (Il fiume di legno) e un so test cinematografic (Visins di cjase) al à ricevût une segnalazion tal concors "Dut intune gnot" inmaneât dal Cec di Udin tal novembar 2008.
Par Contecurte al à scrit:
- Il sest sens da mê vite
- Passaç a Nort Ovest di Triest
- Servizis Segrets
- Metât-mecanic
- Storie mestre
______________________________________________
ROSUTE
Nus dîs, che di buine furlane, no i plâs tant metisi in mostre, ma chest ancje parcé no je inte sô nature l'esponisi e il metisi a confront. Di fat, il volê scrivi par furlan su Contecurte al è stât par jê un mût par rindi onôr ae nestre bielissime lenghe, e ancje un pôc al nestri progjet.
In ogni câs, o savìn che e je furlane, ma pardabon, e che lu sint dentri come un che al è nassût achì e al à vût la fortune di cressi cun cierts valôrs e contornât di cheste identitât fuarte.
E vîf intun piçul paîs dal Friûl di Mieç, un di chei che inmò in dì di vuê al viôt la vite cul spirt de comunitât e dal volê stâ insiemi, un lûc che ancje te sô variante linguistiche al pant lis lidrîs profondis te identitât furlane.
E je vonde zovine, almancul chel tant che mi permet di insumiâmi inmò, ancje se par chel no centre la etât...
Par Contecurte e à scrit:
- Par Barbe Milio
- In spiete
______________________________________________
SARA MAIERON
Cause dal orcolat dal 1976, o soi nassude a Udin, ma sei cjargnele e o sei a stâ a Cleulis di Paluce. O pues dî che ai començât a fevelâ par talian dome a partî dai trê agns, cuant che la none - ogni tant - nus mandave al asîl (che e preferive menâ me e i miei cusins tal bosc o pai prâts convinte che par sierâsi dentri varessin vût tant timp plui in là). O ai studiât a Triest e dibot par câs mi sei svicinade ae lenghe furlane, che mi à par altri furnît un lavôr (o soi sporteliste furlane pai Comuns). E pai Comuns ai trascrit, metût adun e mendât libris par furlan: “Atorn dal fogolâr” di Domenico Molfetta, “Flics di vite in rime” di Nicolò De Mattia “Gabane” (ducj i doi pal Comun di Sudri) e “Piçui ricuarts di vite” pal Comun di Bordan. In ore presint o stoi riviodint il librut pe mulaire “Vicins di cjase?! …No di cjistiel” pal Comun di Glemone. Ma la mê vere passion ai son i studis religjôs (ma no ai mai vonde timp par puartâju indevant) e propit in materie o ai publicât tal 2007 un libri "Pievi e parrocchie nella Carnia d'inizio Seicento", in pratiche la mê tesi.
Cul grant jutori dai paisans, de Provincie e de Parochie, jo e un amì o vin vût stampât un tabelon fotografic cun sù ducj i nons storics dai lûcs dal paîs che aromai a stan lant in dismentie (par dâi un cuc si pues visitâ il sît: http://www.cleulis.it/
). Sul boletin dal paîs o doi un voli ai scrits par furlan mendantju sal è il câs (ducj in variant se no i Clevolans si ombrin) e o volti i comunicâts stampe pal telegjornâl dal dut par furlan di une emitent locâl. In ore presint cui miei amîs di ostarie, jenfri un tai e chel altri, o stin tirant fûr dutis lis vecjis peraulis che nissun dopre plui par prontâ un dizionari di Clevolan Doc. Sperìn di rivâ insom!
Par Contecurte e à scrit:
- Pinsîrs di un Sant
- Al veve trê agns e al è muart brusât
______________________________________________
SPIRT ANONIM
Come ducj i locâi storics, ancje te nestre ostarie e je la presince di une fantasime, anzit di un Spirt... che al vûl restâ Anonim.
Par Contecurte al à scrit:
- Anime
- Braùre
- Eracsam
- Codiç
- Iñaki e Aitor
- Plan di Reintegrazion
- Gjelât di cjocolate
- La procession
- Mode
- Vôs
- Gnot di Nadâl
- Il piçul ream
- La dì dai muarts
______________________________________________
STEFANO GASTI
Nassût a Udin di mari furlane tal ultin an dai agns cincuante, masse
gjovin par vivi i agns de lote, vonde par viodi i agns dal slidrisament e
la rinassite dal post taramot, al è a stâ intun borc ae perifarie di
Remanzâs bande la Tor. Al scrîf pensant a lis lidrîs tal Friûl di vuê.
Salocòr ancje premiât, ma nancje tantis voltis, une su dutis il premi ae
VII edizion dal “Concors par tescj cinematografics” in lenghe furlan
dal CEC
di Udin. La riviste di leterature furlane “La Comugne
” e à publicât sòs contis e il Il Diari, gjiornâl par furlan, cualchi articul.
Par Contecurte al à scrit:
- La none di Camčka
- Un puest cuiet
- Il comizi
- Chel birichin di diesis
- Il poliziot
- Un incjant colât intor
- Se contassin i se
- Roberta Orepresint
- Cemût passimi la gole
- Voi celescj
- La perfezion evolutive
- La masanete
- Picinin, amôr gno
- Daûr dal len
______________________________________________
STIEFIN MORAT
Stiefin Morat
al è di Morsan al Tiliment. Al scrîf poesie e prose, soredut par furlan. Al à fat part dal grup di poesie Majakovskij, de esperience di Usmis (moviment di culture rivoluzionarie furlane e planetarie) e di metât dai agns '90 dal coletîf poetic dai “Trastolons”. Al à scrit in rivistis e antologjiis e partecipât a une vore di events. Al à publicât:Tons trastolons, poets cence leç par une lenghe caraibiche (1998) (cun i Trastolons), Tananai (2001) (cun i Trastolons), Donald dal Tiliment (2001). che tal 2007 al è stât senegjât par un radiodrame trasmetût de Rai regjonâl. Mugulis, I ultins piratis dal Tiliment (2005). Tal 2010 al à publicât Isulis
, Kappavu Edizioni.
Par Contecurte al à scrit:
______________________________________________
TIZIANA NOVELLO
Nnassude a Feagne e à studiat a Bologne, a lavore inte publiche aministrazion.
A fas part de Societât taliane des storiches e a fas ricercje storiche soredut te suaze dai archivis dal manicomi; e à publicât une racuelte di poesiis, cuasit haiku, par furlan e talian, e si divertîs a tenzi e stampâ peçots cu las plantis, come che a fasevin une volte i tentôrs, po stāi che al deventi alc.
Par Contecurte e à scrit
- Mariute miedie
- La mê gnot in pereson
- Lis rogazions
______________________________________________
VIGJI PITOSS
Mi clami Vigji Pitoss e o soi a stâ a Cividât. Fin di zovin o ài vût la passion di scrivi in furlan. tant che intal scansel da cjamare o plati cualchi comedie in lenghe furlane che prest o tirarai fûr. Mi plâs cjalâ la ploie che à ven ju, cussì o cjati une biele ispirazion par las mês stories.
Par Contecurte al à scrit
______________________________________________


c: text/html

text:
Si fevele di un bon risultat al Vinitaly
par marchio "Friulano tipico friulano" chel partìs cun l'ex Tocai par slargjasi ai prodòs dal teritori. Polemichis? Crodarai, se no ce italie ise?! Ancje Friulano l'è stat tant, ma tant contestat, e dopo sin rivas a jessi orgoglios di chist nom. Forsi si varès di viodi cimut chel rispuend il marcjat parce che sta a dividi in tanç tocùs le region nol parte a nuje.
Cul mot "DIVIDE et IMPERA" i romans an rivat a comandà tanç popui...cuand si impararae che l'unitat e fas le fuarce?

robotstxt: allowed

filter: keep


text:
Riscjaldament globâl
Il riscjaldament globâl al è la cressite osservade de temperadure mezane de atmosfere de Tiere e dai oceans intai ultins decenis, che secont lis previsions al continuarà. I modei referenziâts dal Intergovernmental Panel on Climate Change (IPCC) a proviodin che lis temperaduris mondiâls a aumentaran di 1,1 a 6,4 °C tra il 1990 and 2100.[1] La amplece di cheste fasse e je dovude sei ae dificoltât a proviodi lis futuris emissions di gâs sere sei pe scjarsis ciertecis su lis relazions cul clime.
La temperadure atmosferiche mezane dongje de superficie e je aumentade di 0,6 ± 0,2 °Celsius intal XX secul. La opinion sientifiche prevalente sul cambiament climatic e je che "gran part dal aument osservât intes temperaduris globâls mezanis de metât dal XX secul e je tant probabilmentri causade de incresside osservade des concentrazions di gas sere antropogjienics", che a puartin al riscjaldament de superficie e de basse atmosfere cul aument dal efiet sere. Altri fenomens come lis variazions dal soreli a àn vût efiets minôr, ma no trascurabii su lis dinamichis de temperadure globâl dal 1950. [2]
Un aument intes temperaduris globâls al pues a sô volte causâ altris cambiaments, come l'aument dal nivel dal mâr e mudaments inte cuantitât e te distribuzion des precipitazions. Chescj cambiaments a puedin rindi plui frecuents e intens events meteorologjics ecezionâi, come aluvions, sutis, ondis di cjaldon, uragans e tornados. Altris conseguencis a includin une produzion agricule plui alte o plui basse, la ritirade dai glaçai, mancul burlaçs estîfs, estinzions di specis e slargjament des areis di difusion di puartadôrs di infezions. Si spiete che il riscjaldament a vedi riflès su numar e intensitât di chescj events; purpûr, al è dificil di leâ events specifics al riscjaldament globâl. Ancje se la maiôr part dai studis si concentrin sul periodi fin al 2100, ancje se nissun gas sere al fos mandât fûr inte atmosfere daspò di cheste date, il riscjaldament (e il nivel dal mâr) a son destinâts a continuâ a lâ sù par plui di un mileni, par vie dal fat che la CO2 e à une lungje durade mezane inte atmosfere.
Lis inciertecis che a restin a rivuardin l'esat grât di cambiament climatic che al è di spietâsi pal futûr, e specialmentri cemût che i cambiaments a variaran di une regjon a che altre ator pal mont. Un dibatit politic e public, cun fuartis contestazions, e à ancjemò di dâ une rispueste se al è di fâ alc, e ce che a si podarès fâ cun coscj resonevui par ridusi o disledrosâ il riscjaldament globâl, o ce fâ cun lis conseguencis spietadis. Une vore di guviers nazionâi a àn firmât e ratificât il Protocol di Kyoto, che al à il fin di combati il riscjaldament globâl. (Cjale: Liste dai firmataris dal Protocol di Kyoto Protocol.)
Notis[cambie | modifiche il codiç]
- ↑ Climate Change 2007: The Physical Science Basis - Summary for Policymakers. Intergovernmental Panel on Climate Change (2007). Archived from the original on 2007-02-03. Retrieved on 02-02-2007.
- ↑ Fourth Assessment Report Summary for Policymakers, p. 3.


text:
diumenge, de gener 28, 2007
E la ligrie e je dai zovins
isal di avilîsi? sperin in amsterdam il prossin.
2007: nuie
2006: cjase cun un ami
2005: cene là di amîs po a triest
2004: cene a cjase di amîs po udin
2003: une pizze e po un salt a udin
2002: no mi visi. PAr cui probabil nuie
2001: nuie
2000: dongje di dael cun chei des mediis
1999-....: zoventût
2007: nuie
2006: cjase cun un ami
2005: cene là di amîs po a triest
2004: cene a cjase di amîs po udin
2003: une pizze e po un salt a udin
2002: no mi visi. PAr cui probabil nuie
2001: nuie
2000: dongje di dael cun chei des mediis
1999-....: zoventût
divendres, de gener 19, 2007
Fin de session di zenâr
Un mesut che no scrivevi. O ai fat îr l'ultin esam, sperin che sedi lât ben. Però sai za che o ai passât un esam dûr, un dai doi plui dificii (chel altri al è chel di fisiche 2). Par cui soi content. Lis robis a van ben in chest cjamp. Tes vacancis, dal pont di viste privât a son ladis mancul ben. Soredut pal ultin. O varai di fâ un messaç di riepilogo dai miei Ultins passâts, par fâ un belanç. O soi cuasi deventât un espert di furlan e Internet, di consultâ cuant che si vûl meti sù un progjet di traduzion. E doi agns fa o savevi a malapene che al esisteve une grafie standard. Po ben, lunis a tornin a scomençâ lis lezions, chest periodi al è fondamentâl, se mi gjavi i esams indaûr ca di un an a Zenâr podaressi vê finût. Se no, al larà dut plui indevant.
Fûr a saran 15 grâts. cuntun aiarut che samee di jessi in Març/Avrîl; no pensi che a sedin stâts plui di 2-3 zornadis di frêt chest an. Ala fin mi sa che chê dal efiet sere e je vere, se no no si spieghe. Nuie nêf. Nuie ploie. Al è miôr trasferîsi plui a nord fin cuant che si rive. Ah, intes vacancis o ai ancje comprât un disc par furlan. Rap par cjargnel, di Dek Ill Ceesa. Bulo. Soi content di vê paiât 10€. Magari a fossin plui int come cheste.
Fûr a saran 15 grâts. cuntun aiarut che samee di jessi in Març/Avrîl; no pensi che a sedin stâts plui di 2-3 zornadis di frêt chest an. Ala fin mi sa che chê dal efiet sere e je vere, se no no si spieghe. Nuie nêf. Nuie ploie. Al è miôr trasferîsi plui a nord fin cuant che si rive. Ah, intes vacancis o ai ancje comprât un disc par furlan. Rap par cjargnel, di Dek Ill Ceesa. Bulo. Soi content di vê paiât 10€. Magari a fossin plui int come cheste.
Etichetis: musiche, timp, universitât
Subscriure's a: Missatges (Atom)


text:
"Al è zaromai di un pôcs di agns che, ai 27 di Fevrâr, il Comitât 482 al celebre la Zornade Furlane dai Dirits. Chê date, di fat, e ricuarde la Joibe Grasse dal 1511 cuant che si impià il riviel popolâr plui grant inte storie dal Friûl: un episodi storic che, fûr di ciertis leturis stereotipadis che cualchidun al va dilunc a proponi, al mostre a clâr che lis comunitâts furlanis a jerin prontis a doprâ ogni mieç par difindi i lôr dirits."
Al tache cussì il messaç dât fûr dal Comitât 482 pe Zornade Furlane dai Dirits. La version integrâl dal test le cjatais intal spazi dai coments o ben sul sît dal Comitât.
Buine Zornade Furlane dai Dirits a ducj!
Buine Zornade Furlane dai Dirits a ducj!


text:
dimarts, de febrer 27, 2007
Futûr
Eh, sì, it's time to think about the future. I'll probably finish the exams on December/January (at least I hope so), but what will I do in the future? After that? I guess I have to continue university, after just three years your degree is useless. But should I start right after, or should I take a break? I vote for the second... in particular I wanna go abroad for a couple of months, maybe in London, find a lil job and ...well... make experience. I'm sincerely fed up with Italy. This could be the right chance... well who knows... I'm used to life last minute style so these are really long-term planes......
dijous, de febrer 15, 2007
Metât trimestri
Soi a metât trimestri... ancjemò 4 setemanis e o viodarin i risultâts. Al fâs simpri cjalt, robe di primevere, mah. Domenie che o soi tornât jù o ai vût un pôc di casin che a Vignesie al jere carnevâl e al è simpri plen di int. O ai ancje fevelât une triestine ma slovene, no vevi mai fevelât cun nissun dome cun triestins talians/talianots... e dongje di me al jere sintât un de me stesse facoltât, e o ai tabiât un pôc ancje cun lui. O ai viodût ancje un coment, cuasi un paragon a pasolini robis gruessis :-D e po pasolini al jere mieç bolognês jo o soi un ospit (paiant ;-)).. pe fin si spere di no seguîlu, ma jo disi simpri che al dipint dut dal destin, nol è nuia di fâ.
Etichetis: trenos, universitât
diumenge, de gener 28, 2007
E la ligrie e je dai zovins
isal di avilîsi? sperin in amsterdam il prossin.
2007: nuie
2006: cjase cun un ami
2005: cene là di amîs po a triest
2004: cene a cjase di amîs po udin
2003: une pizze e po un salt a udin
2002: no mi visi. PAr cui probabil nuie
2001: nuie
2000: dongje di dael cun chei des mediis
1999-....: zoventût
2007: nuie
2006: cjase cun un ami
2005: cene là di amîs po a triest
2004: cene a cjase di amîs po udin
2003: une pizze e po un salt a udin
2002: no mi visi. PAr cui probabil nuie
2001: nuie
2000: dongje di dael cun chei des mediis
1999-....: zoventût
divendres, de gener 19, 2007
Fin de session di zenâr
Un mesut che no scrivevi. O ai fat îr l'ultin esam, sperin che sedi lât ben. Però sai za che o ai passât un esam dûr, un dai doi plui dificii (chel altri al è chel di fisiche 2). Par cui soi content. Lis robis a van ben in chest cjamp. Tes vacancis, dal pont di viste privât a son ladis mancul ben. Soredut pal ultin. O varai di fâ un messaç di riepilogo dai miei Ultins passâts, par fâ un belanç. O soi cuasi deventât un espert di furlan e Internet, di consultâ cuant che si vûl meti sù un progjet di traduzion. E doi agns fa o savevi a malapene che al esisteve une grafie standard. Po ben, lunis a tornin a scomençâ lis lezions, chest periodi al è fondamentâl, se mi gjavi i esams indaûr ca di un an a Zenâr podaressi vê finût. Se no, al larà dut plui indevant.
Fûr a saran 15 grâts. cuntun aiarut che samee di jessi in Març/Avrîl; no pensi che a sedin stâts plui di 2-3 zornadis di frêt chest an. Ala fin mi sa che chê dal efiet sere e je vere, se no no si spieghe. Nuie nêf. Nuie ploie. Al è miôr trasferîsi plui a nord fin cuant che si rive. Ah, intes vacancis o ai ancje comprât un disc par furlan. Rap par cjargnel, di Dek Ill Ceesa. Bulo. Soi content di vê paiât 10€. Magari a fossin plui int come cheste.
Fûr a saran 15 grâts. cuntun aiarut che samee di jessi in Març/Avrîl; no pensi che a sedin stâts plui di 2-3 zornadis di frêt chest an. Ala fin mi sa che chê dal efiet sere e je vere, se no no si spieghe. Nuie nêf. Nuie ploie. Al è miôr trasferîsi plui a nord fin cuant che si rive. Ah, intes vacancis o ai ancje comprât un disc par furlan. Rap par cjargnel, di Dek Ill Ceesa. Bulo. Soi content di vê paiât 10€. Magari a fossin plui int come cheste.
Etichetis: musiche, timp, universitât
dimarts, de desembre 19, 2006
Nadâl al è ca
Si o ai finût di studiâ come un mat. I risultâts a son ancje rivâts, doi vôts medios, 22 e 25, no ai trop di lamentâmi. Doman o torni sù, e viodarin par un 10 dîs di stacâ di dut che mal nol fâs. Cuissà ce che nus puartarà il 2007. Mi samee îr che al jere il 2000 e il millenium bug. Usgnot o vuei lâ a bevi alc fûr par saludâ un pôcs di amîs e festegjâ. Cumò o stin viodint ancje par lâ a Gjinevre a viodi il salon des machinis a Març. al à di jessi biel. No come ca che al è plen di cojons che a vegnin dome a cjalâ lis feminis crotis. In chest moment pe strade al è un rumoron che a zuin Bologna-Juve. Stadio plen. cun chel che coste... Bon sperin che chestis fiestis a partedin alc di bon in ducj i cjamps, studi e privât. Forsit plui in chest ultin.
Etichetis: seradis, universitât
Subscriure's a: Missatges (Atom)


text:
martedì 24 febbraio 2009
Il Tajut: une iniziative... gnove!!
L'Associazione Cultural Enogastronomiche Furlane "Il Tajut" presente un ciclo di degustazions-concert che si viarzarà joibe 5 di marz as 19.00 da sere, a Rome, Via S.Giovanni in Laterano 244/246. I vins in degustazion saran Gris de Lis Neris e Refosco dal Peduncolo Rosso de La Tunella.
I brans musicai di chiste iniziative invezit saran ... a surprese. Prenotaisi!!!!!!
Pubblicato da spirt di vin a 22:44 Nessun commento:
Etichette: degustazion, musiche, vin furlan.
Un vin chel combât le fan dal mond..
L'è il prin vin inserît tal program Iimsan, associazion leade all'ONU che par combati le fan dal mond, par finanzià le ricerche e le produzion da Alghe Spiruline, un dai plui potens integrators alimentars, plene di vitaminis, proteinis e minerai par combati le malnutrizion specie dai frus. Il vin l'è Grave Doc Celebrate Life Merlot, prodôt da aziende Fantinel di Taurian di Spilimberc.Par ogni butilie comprade, 1 $ sarà spindût da Fantinel in chest progjet.
Vin a dut past adât soredût a ciars e brasâs.Le presentazion uficiâl je stade tal Palac di Veri dall'ONU: une biel onôr par un vin furlan!
Pubblicato da spirt di vin a 22:24 Nessun commento:
Etichette: cronache, vin furlan
mercoledì 11 febbraio 2009
Degustazion di Friulano e Refosc
Si tignaràn prosimamenti dos riunions organizadis par Athaeneum (http://www.ateneodeisapori.it/) par cercijà une volte di plui Tocai (alias Friulano) e Refosc. Plui aziendis, plui prodôs e sperin un braf e espert cercijador. Se pasais par Rome us spieti.....
Pubblicato da spirt di vin a 15:16 Nessun commento:
Etichette: degustazion, Friulano, vin furlan
martedì 10 febbraio 2009
Ancje Lui....
" Josef di Arimatee, om impuartant dal consei, al rivà, si fasè cur fuart, al jentra di Pilat e j domandà il cuarp di Gijesù. Pilat si maraveà ch'al fos za muart."
Vanzeli di Marc 15, 43-44.
Tant berlà, tant uicà da part di int che nol sà nancje di ce che si fevele, juste par mostrasi.....
Un poc di silenzio e tant rispiet........
Mandi!!!
Vanzeli di Marc 15, 43-44.
Tant berlà, tant uicà da part di int che nol sà nancje di ce che si fevele, juste par mostrasi.....
Un poc di silenzio e tant rispiet........
Mandi!!!
Pubblicato da spirt di vin a 09:24 2 commenti:
Etichette: cronache
venerdì 6 febbraio 2009
...un moment di polse...
Un Piçul moment di polse tal blog in coincidenze di un ziar pal Friûl!!! Tant timp che manciavi..!!! Mase pôs dîs..E ce biele sodisfazion, dopo ve viodud nasì tantis fabrichis e lasâs là in malore tanc cjamps, scuviarzi che an tornât a pastanà vîis. Sì, propìt te zone de Grave atôr dal Judri estensions di vignai chel are un plasè di viodi!!!
E in tas matinis fredis, cun calme, i contadins a potà lis viis, a scielzi le rame miôr di tirà su, par vè dopo il miôr risultat.
Speri di vè pussibilitât di tornà in curt pà seconde part dal ziar: dopo lis vignis, lis cantinis!!!!
Pubblicato da spirt di vin a 00:13 Nessun commento:
domenica 25 gennaio 2009
Abinament special
Par une volte no vevi voè di abinà il solit ros su un biel arrost cun le pulente. Alore soi visade di une bire che o vevi cerçiat temp fà: Vienna da Ditte Theresianer, une buine rispueste pai amans di chiste bevande. Ma ancje la Strong Ale da stese dite un pôc plui alcoliche (8.5%) cumbinave ben cun le ciar rose e cui formadis stagionâs. WWW.THERESIANER.com ma gli espers zà le cognosin...
Pubblicato da spirt di vin a 19:39 Nessun commento:
Gnuf President e ancje gnovis abitudinis
Dopo 8 ains di astemis di vin (chiste no le savevi, ma propit sul serio? poi disin che le aghe e fâs ben e no confond lis ideis, ma forsi el are bourbon) finalmenti in Americhe il President torne a bevi vin. Anzi samèe chel sedi un estimador di vins cun une cantine privade di dot rispièt e i magiors produtors di vins americans son tra i soi eletors.
Cuissà sel manten lis regulis che si à di bevi dome vins americans a la Casa Bianca o si pol gambià ogni tant cualchi butiglie...juste par cercà cualchi novitât!!!
Bon lavor, President!!!
Pubblicato da spirt di vin a 11:49 Nessun commento:
Iscriviti a: Post (Atom)


text:
Il guvier
catalan al tignarà ancje intal prossim an scolastic il model
linguistic in vore cumò te scuele de infanzie, cundut de sentence
dal tribunâl suprem spagnûl che e impon di doprâ ancje il
castilian tant che lenghe veicolâr. In particolâr, la sentence dal
tribunâl e à anulât chei articui dal regolament dal secont cicli
dal insegnament infantîl (3-6 agns) che a previodin in maniere
esplicite l’ûs dal catalan tant che lenghe veicolâr e
preferenziâl. La assessore pe scuele, Irene Rigau (Convergència
Democràtica de Catalunya), e spieghe che chel istès si àn avonde
fondis legâls par lâ indenant cul model di insegnament a imersion
par catalan. La Rigau e zonte ancje che nol coventarà sostituî i
articui dal test di leç anulâts dal tribunâl dal moment che ce che
al mancje al sarà cuviert de leç de educazion de Catalogne. I
partîts politics catalans a àn criticât cun fuarce la sentence che
a judichin un atac cuintri dal model scolastic catalan, dome la
diestre spagnoliste (PP) e je intervignude in difese dal at dal
tribunâl suprem.
Font:
Vilaweb, 26/06/12; Europa Press, 26/06/12; Diario de Cadiz, 26/06/12


text:
diumenge, de juliol 16, 2006
Lui sut, ma Lui fortunât
Lui fin cumò al è stât sut, ma fortunât. O ai cjapât doi trente e lode, in dôs materiis a vonde dificilis. Cumò miercus si finis, pò un mesut di relax no mi lu gjave nissun. Vuê pe prime volte si viodin i nûi e no il soreli. Bon a la fin il discors al è simpri chel, si sufrìs simpri sei pal cjalt che pal frêt. Intant o sin ancje campions dal mont, jo no ai fat tante fieste, ma soi content, àn zuiât a vonde ben, àn vût un biel cûl, e al è simpri biel bati i francês, che a'nd àn simpri di vê reson.
Zontât di Andri a lis 11:33
Subscriure's a: Comentaris del missatge (Atom)


text:
02 ott 2009
Le conte curte dal barbon La fiaba del barbone
4 commenti:
-
-
une forme di "Body Art"
Un poc a mi fas ingrisui ma mai come cuant co pensi a Rudolf Schwarzhogler ...
DoneBete
- 2 ottobre 2009 11:17
- Jaio Furlanâr ha detto...
-
Un pît tal tar 20cm di beton a nol é periculôs s'al é cui scarpons.Ma al é avonde publicitari par tirâ ducj i gjornaliscj ch'a ingruessin il spessôr in 30 e plui centimetros. Schwarz al veve sburtât masse in là une diete par smagrî e al si é copât par vie ch'al jere deventât depressîf. Un tic come Van Gogh ch'al si jere tajât le vorêle.
Bon WE bete, So ai timp, o voi vie a viodi s'al à simpri il pît betonât:-)
- 2 ottobre 2009 12:08
-
-
a dì il ver pensavi a la liende ca zire, ca parares che Schwarzhogler a si vedi gjavât la piel o provat a castrasi.
DoneBete
- 2 ottobre 2009 20:12
- Walter ha detto...
-
Mandi e grazie della visita...
(Il video non lo vedo, ripasso).
Dan (macca)
- 3 ottobre 2009 07:22


text:
Al è cui che si esalte, fintremai in dì di vuê, pal fat che Udin tal 1915 e jere la «capitale della guerra». A nô nus plâs di plui pensâ che tal 2015 Udin e il Friûl a sedin il centri de Europe «unide inte diversitât», intun contest di pâs, di promozion des culturis, des lenghis, de creativitât e dai dirits. Par chel nus fâs plasê savê e fâ savê che propit chel al è ce che al sucedarà dai 25 di Novembar ai 12 di Dicembar, cun Suns Europe, il prin e unic Festival european des arts performativis tes lenghis minoritariis.
La manifestazion si davuelzarà a Udin e intune serie di altris localitâts furlanis (Cividât, Sant Vît dal Tiliment, Rivignan, Cormons, Cjasarse e Manià), là che al vignarà presentât un campionari pardabon siôr de vitalitât culturâl e de pluralitât espressive des produzions cinematografichis, leterariis e musicâls contemporaniis fatis intes lenghis des minorancis linguistichis e des nazionalitâts di Europe, cun autôrs, cines, musiciscj e operadôrs che a vegnin di diviersis areis dal continent, dal Paîs Basc ae Carelie, de Corsiche ae Laponie, dal Friûl ae Galizie, de Ocitanie al Bashkortostan, dal Gales ai Grisons, de Bretagne ae Ladinie, dai Paîs Catalans ae Groenlande e ae Irlande.
Il festival – che al cjape il non de peraule furlane suns – al è articolât in trê sezions, che a tocjin la produzion cinematografiche e audiovisive, leterature e teatri e la musiche.
La scree di dut e je miercus ai 25 di Novembar, cu la viertidure de sezion cinematografiche. Suns Europe – Mostre dal Cine, manifestazion inmaneade dal CEC-Centri Espressions Cinematografichis, in cuatri dîs e proponarà une serie di proiezions di cines par basc, par catalan, par furlan, par ocitan, par cors, par galizian, par inuit, par breton e par galês, e ancje diviers incuintris cun autôrs, atôrs e regjiscj.
Suns Europe – Mostre dal Cine al sarà tignût a batisim de prime proiezion in assolût in Italie di Loreak, la pelicule basche candidade ai Oscar pal miôr cine forest, e di Capo e croce. La ragione dei pastori, documentari sart premiât intal 2014 al festival Cinemambiente di Turin.
Dai 3 ai 7 di Dicembar e sarà la volte di Suns Europe – Sunsûrs, la sezion dal festival dedicade a prose, poesie e teatri. Cinc zornadis intensis ae insegne di lenghis, peraulis, ideis, libris, storiis, autôrs, viaçs, sunôrs, siums, colôrs in diviersis sedis, no dome inte citât di Udin ma ancje a Cividât (Ud), a Flambruç di Rivignan (Ud), a Cormons (Gu), a Cjasarse (Pn) e a Sant Vît dal Tiliment (Pn). Si alternaran presentazions di libris, incuintris cui autôrs, leturis senichis, confronts poetics e trê spetacui.
Sabide ai 5 di Dicembar si vierç ancje la tierce sezion di Suns Europe, incentrade sul festival musicâl omonim, che al varà il so colm inte serade di vinars ai 11 di Dicembar li dal teatri ‘Giovanni da Udine’.
Chê sere sul palc si esibiran une desene di grups e soliscj selezionâts tra i passe sessante candidâts, espression di vincjesiet comunitâts linguistichis di Europe, che a vevin rispuindût al bant internazionâl lançât tra Avost e Otubar dai organizadôrs de manifestazion.
Tra i dîs finaliscj il tercet folk rock dai Kasernarat, che a vegnin dal Paîs Basc, i irlandês Tuath, autôrs di un rock shoegaze cun influencis psichedelichis, la band crossover hip op breton dai Rhapsoldya, il duet pop de Frisie Marit & Nigel, la band galiziane dai Caxade, la trie sami Ozas, che al font pop, blues e cjant tradizionâl samis, e doi grups che a vegnin de federazion Russe: i Zaman, espression de comunitât linguistiche bashkir, e i Ilmu ce che a rivin de Carelie. Cun di plui ancje i doi vincidôrs dal festival Suns Sardigna, la rassegne nassude tal 2009 in Friûl, che di chest an e je la semifinâl dal gnûf festival european, par ce che al tocje tal specific la Europe alpine e mediteranie
Ospit di onôr de serade al è Marco Brosolo, musicist furlan che di une desene di agns al vîf e al lavore a Berlin, dulà che al à fat, cu la colaborazion di Pierpaolo Capovilla (Teatro Degli Orrori), Bobby Solo, Dominique A, Robert Lippok e Barbara Morgenstern, Toni Kater e Rudi Moser degli Einstürzende Neubauten, l’album Cadremo Feroci, publicât di pôc de etichete britaniche Rought Trade.
Il disc al presente nûf composizions che a vistissin di musiche ancjetantis poesiis di Federico Tavan, l’innomenât poete furlan mancjât doi agns indaûr, riproponudis sei in lenghe origjinâl sei tradotis par talian, inglês, francês, todesc e gjaponese. Il CD al sarà presentât dentri de serade dai 11 di Dicembar a Udin cuntune performance speciâl, là che cun Brosolo a saran il rapper sart Alessio Mura e i furlans Dek Ill Ceesa e Davide Toffolo, e inte serade sucessive (sabide ai 12 di Dicembar) intun live li dal Teatri di Manià (Pn).
Il percors di svicinament al event dai 11 di Dicembar al sarà segnât di doi incuintris (Dulinvie e Musiche) in program a Udin ai 5 e ai 6 di Dicembar, dedicâts aes lidrîs de musiche popolâr furlane e aes sôs espressions contemporaniis plui resintis, cu la presentazion dal cuart volum de antologjie Suns, e di une serie di concierts in diviers ambients di Udin e intai studis di Radio Onde Furlane.
Ai 11 di Dicembar e sarà ancje une ocasion di confront a plui vôs sui temis de diversitât culturâl, dai dirits linguistics e dal rapuart tra identitât, creativitât e promozion dal teritori dentri de taule taronde internazionâl Friûl@Europe, organizade li de Universitât dal Friûl (oris 9.30) inte suaze dal Modul Jean Monnet MuMuCEI (Multilingualism, Multicultural Citizenship and European Integration).
Suns Europe al è un progjet metût adun cul jutori de ARLeF (Agjenzie Regjonâl pe Lenghe Furlane) e di Turismo FVG, cul coordenament de cooperative Informazione Friulana e cu la colaborazion dal CEC – Centro espressioni cinematografiche di Udine, des associazions Bottega Errante e Il Laboratorio, de cooperative Punto Zero, dal Comun di Udin e dal Teatri Gnûf ‘Giovanni da Udine’.
Dutis lis informazion su la manifestazion si cjatin achì: www.sunscontest.com.


text:
Ai 20 di Lui stâts al colave il 60esim inovâl de costituzion dal Ente Friuli nel Mondo (EFnM).
La ricorince e je stade memoreade tai dîs passâts a Udin.
La sielte dal puest no je casuâl: no dome par vie che la citât di Udin e je calcolade tant che la “Capitâl dal Friûl” – e avonde dispès si sint tâl – e duncje, cemût che al à vût scrit ancje il sindic Honsell, «Capitâl dal Friûl che al è in Friûl e dal Friûl che al è pal Mont», ma ancje parcè che propit a Udin, tal Salon dal Parlament dal Cjistiel, l’EFnM al è stât fondât in chê dì dal 1953.
No je casuâl nancje la date, stant che ogni an, ai prins di Avost, in chel che pai emigrants al è il timp des feriis e de tornade in Friûl, l’innomenât ent al inmanee un pâr di dîs di fieste intun puest a rotazion tra lis trê provincis furlanis.
No si pues dineâlu: chel dai sessante agns al è un inovâl impuartant che al merete memoreât no dome cun enfasi ma ancje cun profonditât. La prime e je stade, cui events inmaneâts tra vinars ai 2 e domenie ai 4 e soredut cu la casse di risonance ufierte dai media locâi. La seconde no, o avonde pôc, almancul daûr di ce che si à viodût, che si à scoltât e che si à let ator.
No si pratindeve che chel inovâl al deventàs daurman une ocasion di riflession e di studi in cont de storie di EFnM, stant che la materie e je penze e che chest al è alc che si pues fâlu ancje plui indenant e cun plui calme. Però si si spietavisi almancul l’inviament di un resonament in cont de ativitât plui resinte di chê associazion e des sôs prospetivis e – plui in gjenerâl – in cont des politichis cui/pai furlans pal mont, i emigrants, i lôr dissendents, la gnove emigrazion – chê che e je e chê che e je daûr a cressi – e l’associazionisim.
Impen, la cussì clamade “Convention” (sic!) dai “Furlans tal (sic!) Mont”, che si à davuelte sabide ai 3 in Cjistiel, no je stade tant divierse di chês fatis cun chel stes titul tai agns passâts. In cheste suaze, cun chê di cirîju cuntune cierte dedizion, si puedin vualmâ un pâr di elements positîfs (alc al è alc, al disarà culchidun).
Il prin al è stât chel che tal program dai lavôrs a àn vût plui spazi i furlans che a son pal Mont e i lôr intervents, intant che chei che a son in Friûl, soredut cierts sorestants, a àn vût di scoltâ, o almancul di provâ a fâlu, plui che di fevelâ dome lôr.
Il secont al tocje la disparizion – forsit in graciis dai cambiaments politics che a son stâts a nivel regjonâl – dal mantra tipic di chestis cunvignis, almancul tai ultin agns, ven a dî chel de contraposizion tra la “valîs digjitâl” dai gnûf emigrants e la “valîs di carton” di chei di une volte.
Al va dit che e je stade dome une disparizion testuâl, stant che nissun al à doprât chestis espressions, ma si à palesade ancje chest an la vision che e sta daûr di chês peraulis: la contraposizion antitetiche tra la gnove emigrazion, cul so alt nivel di “professionalizazion” e chê vecje, calcolade in maniere plui o mancul implicite tant che “puare” e “sfigade”.
Si permetìn di no jessi in cunvigne cun cheste vision.
Cun di fat, a son professionalitâts e professionalizazions diviersis, ma tal lôr mistîr ducj i emigrants a àn (e a àn vût) la lôr professionalitât e la lôr professionalizazion: i gnûfs “managers” ben scuelâts, compagn dai contadins, magari analfabetis, che passe un secul indaûr son lâts a fâ sù lis coloniis te Pampa argjentine o tal Rio Grande do Sul; i zovins ricercjadôrs di cumò, compagn dai muradôrs lâts pal mont cu lis lôr valîs di carton, plenis di martiei, clauts, cjace e fratàs plui che di vistîts, par lavorâ te edilizie o magari par stramudâsi in operaris, a Toronto, in Svuizare o a Turin; i tecnics e i inzegnîrs dal dì di vuê, compagn dai minadôrs te Belgjiche, dai “canecutters” in Australie, dai boscadôrs in Romanie o in Slavonie, dai operaris de Transiberiane e ancje di chei che levin vie dal Friûl ancje une volte par studiâ e par fermâsi inaltrò a vore, in cjamp sientific, tecnic o burocratic.
E daûr de sielte di “lâ pal mont”, dongje de dibisugne e des dificoltâts, a jerin ancje capacitât, cûr, sintiment. Compagn che cumò.
Chel scheme si insuaze ad in plen inte linie (esibide) di modernitât (presumude) che e je tipiche di dutis chestis “Conventions”.
E je une linie che e ten dentri lûcs comuns in cont sei dal passât che dal presint e dal avignî, a tacâ di une concezion avonde vecje di Friûl, di Mont, di Friûl pal Mont e di rapuarts tra il Friûl in Friûl e il Friûl pal Mont e di une schirie di banalitâts in cont de globalizazion, de economie e dal “2.0”.
Cussì, se di une bande no si pues che jessi in cunvigne sul ricognossiment dai furlans pal mont tant che ambassadôrs dal Friûl, di chê altre al reste di sclarî miôr “cui”, “cemût”, “parcè” e “par fâ ce”. E achì al salte fûr il limit di fonde des “Conventions”, di ce che ur sta ator e des azions associativis e istituzionâls cui/pai furlans pal Mont di tancj agns e soredut dai ultins timps. E je une vore di atenzion pal “business”, pes “storiis di sucès”, pai “managers”, pai “global players” intant che la dimension identitarie o che e ven dineade o che e ven fossilizade – e sù par jù al è compagn – dentri di nostalgjie, passât e puaretât, calcolade tant che alc di fis, di fer, di vecjo, di inutil.
Par no fevelâ des formis e dai contignûts de comunicazion e des iniziativis culturâls. E soredut de presince e dal ûs de lenghe furlane, des lenghis dal Friûl, des lenghis dal Friûl pal Mont e de informazion in cont de produzion culturâl furlane e par furlan.
La vision di Friûl, di furlan e di lenghe furlane puartade indenant dal EFnM e reste vecje e limitade e no rive a lâ plui inlà de “piccola patria” e duncje de “piccola lingua”.
Chest al salte fûr sei di diviersis cjoltis di posizion publichis de bande dal president di chê associazion cuintri dal furlan e soredut dal so ûs tant che lenghe normâl, magari cuinçade ancje de contraposizion tra il furlan «inutil» (ma alore a ce coventino lis pirulis di Blecs?) e l’inglês «fondamentâl», sei ancjemò di plui de pratiche: di trop e di cemût che al ven doprât te comunicazion dal EFnM. Ven a dî: une vore pôc – e je esemplâr la ultime Convention – e in chest sens il furlan al è in buine compagnie (pe assence e o pe presince unevore limitade), cul inglês, cul spagnûl, cul francês e cul todesc, che a son lis lenghis principâls dal Friûl pal mont – e mâl, cuntune ande “dialetante”, no dome pai contignûts ma ancje pe mancjance di cualsisedi minime atenzion pe forme scrite (Par capîsi: se, cemût che al è just, la peraule taliane «acqua» si à cure di scrivile «acqua» e no «accua» o «aqua» o «akua», parcè lis peraulis furlanis «benvignûts» e «ducj» tal gjornâl de associazion si scrivino «benvignus» e «duc»?).
Propit se si à voie di fâ e di jessi rêt, di creâ e di disvilupâ relazions di ogni sorte – personâls, culturâls, sociâls e economichis – e se si à chê di fâ business e di jessi 2.0, no si pues fâ di mancul di vê e di disvilupâ une identitât dinamiche, vivarose, moderne, plurâl e in chest sens furlane.Al è dome cussì che si è ambassadôrs di alc.
La lenghe e je un valôr, un dirit e une oportunitât ancje par chest. E pal mont lu àn capît ancjemò di plui che in Friûl, cemût che si lei achì, cemût che e contave une ministre canadese di divignice furlane cualchi an indaûr (un esempli di chês “ecelencis” e di chei “ambassadôrs” che di lôr si fevele tant) e cemût che e à ricuardât, propit sabide stade a Udin, une des reladoris de “Convention”, Isabella Lenarduzzi.
Lis sôs peraulis a son stadis la tierce robe interessante de “Convention”.
Sperìn che si visin di ce che e à dit. Tra lis altris cheste e je une riflession che e je stade inviade za un pôcs di agns indaûr, che propit in chest moment e merete disvilupade inte pratiche e che cualchi politic al somee vê almancul mostrât di capî alc.
Viodarìn se al sarà pardabon cussì.
No volaressin someâ masse autoreferenziâi, ma par jessi antenis e ambassadôrs a coventin lidrîs e butui.
E il Friûl pal Mont e tal Mont al à di jessi ancje Friûl e duncje ancje furlan. Se di no, al è pôc ce fâ par meti dongje une comunitât di relazions, di interès e di afârs.
No tant par che il nono al conti e il nevôt al scolti (stant che al è il pericul che il nono nol rivedi plui a contâ e il nevôt nol vedi plui voie di scoltâ…), ma soredut par che nonos, fîs, nevôts e altris parincj plui o mancul lontans a vedin alc ce contâ, ce scoltâ e ce fâ.
Ducj adun. All together. Todos juntos. Alles zusammen. Tutti insieme.


text:
Un mês indaûr a Udin e jere stade presentade une iniziative dal titul Inmyland. Indagine su un friulano al di sopra di ogni sospetto, che e varès di jessi une sorte di ricercje in cont des ideis che cui che al vîf in Friûl al à di se e de sô tiere.
Finalmentri o vin rivât a dâi un cuc e o sin restâts cence peraulis.
O vin vude la sensazion che – propit te Universitât che tancj i tegnin a clamâle ‘dal Friûl’, par rispiet de sô storie e di chê che e varès di jessi la sô funzion, ancje daûr di ce che e dîs la sô leç istitutive – cui che al à metût adun il cuistionari che al covente par tirâ dongje i dâts pe ricercje nol vedi albe di ce che al è il Friûl.
Che al sedi par mancjance di cognossince – si podarès dî par ignorance… incussiente – o par ideologjie (ven a dî cuntune vision di Friûl – in chest câs «cussiente» – che e dinee o che e minimize tancj siei caratars impuartants e peculiârs), in cualsisedi maniere chel scandai al somee nassi clopadiç, stant che no je nancje la pussibilitât di fâ indenant altris ideis di Friûl.
Lis ideis di Friûl che a vignaran rilevadis no podaran che jessi in linie cun chês che – in maniere o incussiente o ben cussiente, ideologjiche e distuarte – a son lis ideis di partence di cui che al à metût adun il cuistionari: visions di Friûl e di furlan che, in chestis cundizions, no puedin fâ di mancul di lâ daûr di chês tindincis che si pues definilis in gjenerâl «minimalistis» o ben «negazionistis».
Par chel, al devente dificil no cjatâsi in cunvigne cun cui che in rêt o su la stampe al palese perplessitâts di cheste fate, cun osservazions in cont dal fat che la Universitât dal Friûl e mostre di no savê dulà (e ce) che al è il Friûl o ben cun coments dulà che plui che jessi «al di sopra di ogni sospetto» il furlan ogjet dal scandai al sarès «al di sotto di ogni rispetto».
Se e fos une performance dal Udin o fevelaressin – magari cussì no, daûr di une usance zaromai consolidade – di efiet (Mer)Dacia Arena.
Ma stant che no je une robe che e tocje la scuadre di balon furlane (che o sperìn che finalmentri si dedi une sveade…), il tiermin di paragon al devente un altri: la iniziative dal Fertility day e lis sôs campagnis di comunicazion, cemût che al ven marcât achì.
E alore nus ven di domandâ: «Ma parcè si aial di tratâ il Friûl cul stîl de campagne dal Fertility Day?»


text:
La maledizion clamade Dacia Arena e va indenant, ancje in cjase. Dopo vê pierdût la setemane stade cuintri dal Frosinone, l’Udin di Colantuono al piert ancje cuintri de Roma, che cussì e segne la otave vitorie consecutive intal campionât.
Tal prin timp l’Udin al subìs ad in plen la supremazie dai ospit; tal secont al fâs alc di plui, ma ancjemò masse pôc par mostrâ di vê il cûr, il cerviel, lis gjambis e il snait che a coventin par zuiâ di balon in gjenerâl e ancjemò di plui par scombati par no sbrissâ in serie B, intune domenie là che la vitorie dal Carpi cul Frosinone e alce la cuote salvece e e fâs svicinâ inmò la zone retrocession.
I blancs e neris si presentin tal cjamp dal Stadi Friûl (e vonde: ancje se i media talians e la stesse societât Udinese a van indenant doprant une altre denominazion) cuntun 4-3-3 fals, stant che di pontis efetivis a’nd è dome une, Thereau. Cun di fat ni Bruno Fernandes, che al è vonde atîf tal meti in conession la prime cu la seconde linie, ni Edenilson, che al zuie une partide che e va daûr dal so standard piês, no son atacants vêrs. La linie mezane e viôt Lodi a direzi e Badu e Halfredsson in fase di interdizion, intant che daûr Widmer al è l’esterni di diestre, cun licence di sburtâ indenant, tal mieç a son Danilo e Felipe e a çampe al è Ali Adnan.
In teorie e varès di jessi une scuadre eculibrade, in stât di fâi cuintri a une siore Roma, no dome cun chê di ridusi l’impat dal atac zâl e ros, ma ancje par provâ a jessi pericolose des bandis di Szczesny. In pratiche tal cjamp si viodin dome i romaniscj, che a van dongje dal gol za dopo trê minûts cun Dzeko, che cul cjâf al disfrute un cross di El Shataawy (ma Karnezis al pare), e che a disvilupin un zûc ordenât, concret e dinamic, che ju puarte a vierzi lis segnaduris al cuart di ore dal prin timp propit cun Dzeko, dopo di un tentatîf di Perotti mandât in corner dal puartîr blanc e neri e prime di une altre conclusion di Salah.
L’Udin al reagjìs cemût che al rive: al fâs pôc o nuie, a part cualchi iniziative individuâl di Bruno Fernandes, che al veve provât a tirâ in puarte, ma cence precision, ancjemò prime dal gol di Dzeko. La Roma no si scompon e e continue a fâ il so zûc, che al prodûs altris conclusions di Dzeko e di Perotti, intant che l’Udin si fâs viodi des bandis di Szczesny dome cuntun tîr di Lodi.
Tal secont timp i blancs e neris a partissin cuntune marcje in plui, stant che cun Zapata a vuadagnin pês in atac. Dopo trê minûts Bruno Fernandes i da la bale buine a Thereau pe prime vere ocasion dal Udin di dute la partide: il francês al tire in puarte e Szczesny si salve in corner. Te azion seguitive al è Zapata che al tire cul cjâf, ma al cjape il pâl, intant che i blancs e neris a mantegnin almancul par un pôc une tension ofensive preseabile, cul sburt di Widmer e Ali Adnan che a partissin di lontan su lis corsiis esternis, cu la interdizion di Badu e Halfredsson e cu lis conclusions di Thereau e Bruno Fernandes.
La Rome si difint e si organize te fasse mezane, cun chê di no pierdi il control de partide, di alçâ la sô linie di zûc e di tornâ al atac, cul risultât – dopo di une ocasion mancjade di Badu – di fâsi vive des bandis di Karnezis cun El Sharaawy e cun Perotti.
Al somee che la cundizion de Roma e ledi al mancul e che i ospits a e sintidin il pês de partide cul Real Madrid, ma l’Udin nol rive a profitâ dal moment e cussì e rive la seconde segnadure romaniste cun Florenzi. Pai blancs e neris la situazion si fâs grivie e penze e il public di cjase al sivile smonât e avilît. Al rive il gol Bruno Fernandes e si impie une flamute di sperance, che però si distude cuntun tîr fûr bersai di Matos e cu la conclusion de partide.


text:
Il ministri irlandês pes politichis di comunitât, pai afârs rurâi e pal Gaeltacht, Éamon Ó Cuív, al à comunicât che si à tacât a lavorâ suntune revision dal standard uficiâl dal gaelic irlandês. A coordenâ cheste operazion e sarà la unitât centrâl pes traduzions dal ministeri (An Lár-Aonad Aistriúcháin). La ultime revision dal standard uficiâl e rimonte aromai al 1958 e si trate cumò di lavorâ massime sul svilup e su la standardizazion de terminologjie plui resinte. Si trate di cjatâ un ecuilibri tra la difese dal status de lenghe e la sô vitalitât – al à spiegât Ó Cuív – par vie che lis lenghis a mudin cu lis gjenerazions e al è impuartant che il nestri standard uficiâl al rispuindi aes dibisugnis de etât moderne.
Font: Gaelport, 10/03/10


text:
A Lenart la robe che i veve vût pesât di plui e jere stade tornâ a scrivi, ma aromai, dopo passât tant timp, nol jere plui un probleme...
Chê domenie di un vincj agns prime, cuant che al jere frut, come tantis domeniis i siei lu vevin menât in paîs, là dai nonos: come simpri, dopogustât, intant che i grancj a passavin oris a cjacarâ, a lui i plaseve di mats lâ a sfurigâ tal cjast cun so fradi.
Tra mil strafaniçs, polvar e fintremai vuaìnis secjis e scus di blave cheste volte al veve cjatât alc di speciâl, un piçul tesaur, ancjemò plui preziôs par vie che al colave just tal so moment: di un peçot e jere vignude fûr une mascare, dismenteade là sù cuissà di trop. Al veve pensât a colp che no sarès lade mâl cul so vistît di arlechin di râs, comprât di sô mari inte buteghe di zuiatui sul viâl: bon che e jere di len e no di plastiche, ma e jere biele slisse; un tic strambe, ma no veve chei nasons e chês bocjatis gresis che a savevin tant di vecjo, anzit no veve scuasi nissun rilêf, gjavadis lis busis dai voi e une bocje mieze vierte che no si saveve se e rideve o e zigave... infin infin ce che al deve plui tal voli al jere dome che e jere mieze blancje e mieze nere.
Le veve platade di corse tal so sac, cence che nancje so fradi si inacuarzès, e e jere restade li fin martars dopogustât, cuant che Lenart al veve di metisi in mascare par lâ ae fieste dai siei amîs: ce gust vistîsi di arlechin e cumò biade la ore si veve metût sù i bregons e la cjamese di mil colôrs, une scarpe tirade fûr di sot il jet e po ve che e ven fûr dal sac la mascare mieze blancje mieze nere.
“Ce biele, o ai propit gust di viodi cemût che mi sta!” dissal molant chê altre scarpe che no si veve ancjemò metût sù, e vie devant dal spieli di cjamare sô.
La mascare e jere biele, ma i deve une sensazion strambe: a cjalâsi tal spieli i vignive un sgrisul te schene, sù tal cjâf e fintremai dentri tal nâs.
Al veve scugnût sierâ i voi.
Tal tornâ a vierziju si veve cjapât la muse tes mans, al leve dut ben: nuie plui sgrisul, nuie di strani, dome che nol veve plui la mascare. Ce misteris...
“Boh, o metarai une di plastiche” ... “spiete che mi mancje une scarpe”. Al jere lât svelt a tirâ sù la scarpe che al veve molât prime, ma no i jentrave: no si varès dismenteât plui la cjalade che i veve butât indaûr dal spieli chel altri Lenart, li fer cun dôs scarpis çampis in man.
di Spirt Anonim
Conte n. 17


text:
«Là che si nas ogni jerbe e pas».
Cussì al pensà Sergjo Vogrich, «Gjogjo», cjalant il so bearç devant di cjase: dut mâl gaiât, plen di sterps e claps, cence plui animâi che a rondolavin ator.
Aromai nol coltave plui nancje lidric. Par mangjâ al lave jù a Sant Pieri a fâ spese une volte par setemane e i bastave. Pan, vin, lat, cjar in scjate e vie.
Cualchi volte al restave cence nuie e al lave a sgarfâ ator pai cjamps un dôs grampis di tale. Al jere il segnâl che e jere ore di cjoli sù il motorin poiât par tiere te stale - il cavalet a si jere rot di doi agns - e lâ jù in vile.
«Là che si nas ogni jerbe e pas».
Parfin li di chel porcodi paisut des vals dulà che al jere restât di bessôl. Vot cjasis di piere li che Gjogjo al jere sindic, plevan, carabinîr, mestri e stupit dal vilagjo.
Ancje Catine – la ultime sô “concitadine” - e veve tirât i sghirets. A Gjogjo i risultave che e fos almancul siet agns plui vecje. Nol saveve par sigûr, par vie che Catine e jere une foreste, vignude par maridâ un so cusin, mai plui tornât de Afriche. Al jere lât là vie a vore cinc agns dopo dal matrimoni, tai timps de grande diaspore dal paîs. Dal cincuantecuatri, i someave...
«Là che si nas ogni jerbe e pas».
E sì che a ‘nt veve viodûts di puescj biei, tal casselot. Cussì al clamave la sô television. Aromaial passave i dîs devant dal casselot, ma cence scoltâlu nancje: al jere come jessi tal bar di un paîs cul vecjo dal puest che al conte simpri chê. Tu lu scoltis, tu i rispuindis simpri compagn. Al è il sun de sô vôs che ti fâs companie, no lis peraulis. Cul casselot tu sparagnis ancje il flât des rispuestis.
«Là che si nas ogni jerbe e pas».
Sì, ancje chel schifo di monts bassis e salvadiis e cence diu i saressin mancjadis, al pensà Gjogjo vie che al strenzeve il grop de cuarde che a si jere a pene metût tor dal cuel.
di Dree Venier
Conte n. 31


text:
Puar gno nono (pâs a la bonanime sot crôs e puartons spalancâts in Paradis), al jere un om che al tignive un grum adun lis tradizions gleseastichis e ancje paganis dal nestri Friûl, curant di plui chês sul finî e scomençâ dal an; Sante Lussie, lis fogulis dai madins,il çoc nadalin cu la sio cinise, lis dodis gnots magjichis e vie indenant, che sepi jo al veve simpri une daûr chê altre. Chê che plui i tignive al jere il slanç da scarpe dal poiûl al curtîf, scarpe par mût di dî; ta chê volte lis scarpis di non e di fat lis veve sol il miedi comunâl, gno nono al puartave i scarpons ch'al veve fat la vuere e ca lu vevin compagnât fin sot la crôs. Ma no stin slungjâsi in lu anis e al-in al (duncje perciòfato) da conte.Il prin dal an, cuant che il gjal al visave de prime lûs, al saltave fûr dal jet in mudantons di lane gover-native e cjamesot pareli, scarpon in man al lave sul poiûl e di alì al vose-nave come un mat profeziis a benefici gjenerâl pa la int di dut il curtîf, po al butave jù il scarpon fasint leture sul andament dal an secont il mût che al colave.
Un an, juste in chel moment, di abàs e salte fûr di cjase Giduine cul urinâl in man ca lave a sçjamalu sul strop dal lidric tal ort… No us dîs il disastri! Il scarpon si e plaçât sul cjâf da bande dai curions fasint une vierzidure mostre.
Vigje potarie e à vût dafâ a tirà dongje la crodie cuntune lungje cusidure fate cu la trade di sio marît Checo cjaliâr! Podeis dome crodi, gno nono Cico al veve il numar cincuante di pît e cuant mi diseve: “Puartimi i scarpons a curionâ dal cjaliâr”, o scugnivi doprâ la cariole di tant ca pesavin! Dopo chel fat la int par cjolilu pal cûl i domandave: “Cico cemût saraial l’an gnûf?” e lui rispuindeve: “Cataclismis, sburidis, disiis, fiscaments, mont a fin, mil no plui mil!”, e Giduine cu la crepe fassade e la forcje in man e pontave viers di lui.
di Luciano Marinig
Iw3 qrc


text:
Un dai struments par promovi une lenghe al è chel di doprâle intai mieçs di comunicazion, massime se cheste lenghe si cjate intune condizion di minorizazion tant che il furlan. In Friûl la presince de lenghe intai mieçs di comunicazion e je une vore limitade.
Intal cjamp de radiofonie la ecezion principâl e je rapresentade di Radio Onde Furlane che inte sô programazion cuotidiane e ufrìs une presince dal furlan che e je tor dal 70%. Chest al vûl dî che cui che al impie la radio e al va su lis frecuencis di Onde Furlane al pues scoltâ ogni dì, par dut l'an, programs di informazion, di culture, musicâi e di intrateniment par furlan. E dut chest al va indenant di passe 30 agns.
Une presince cussì massive de lenghe furlane intai mieçs di comunicazion no à pareli. Un imprest dal gjenar al à vût e al à une funzion primarie pe promozion de nestre lenghe, e al è - cemût che tancj di lôr a àn ricognossût - un servizi public. Chel istès la aministrazion regjonâl e fâs fature a ricognossi a chest servizi un contribût economic. Baste pensâ che, pai programs radiofonics par furlan, la Regjon e à metût a disposizion pal 2012 mancul di 40 mil euros... Pecjât che, di là de scjarsetât di cheste cifre (di dividi tra lis diviersis radios che, pôc o tant, a trasmetin ancje par furlan), lis risorsis a sedin restadis là che a jerin, ven a dî in Regjon. Cun di fat, si è zaromai in Otubar ma lis domandis fatis indenant inmò in Zenâr pai programs radiotelevisîfs par furlan no àn vude ancjemò rispueste.
Al è ancje par chest che ai 5 e ai 6 di Otubar, alì de aree Festindenda di Cjasielis di Moretan, si davuelzarà une gnove edizion di Viva Onde Furlane, manifestazion di autofinanziament metude adun des associazions "Lenghis dal Drâc" e "Il Cantîr" par judâ la emitente furlane. Fâ un salt alì al vûl duncje dî contribuî a mantignî vive cheste esperience uniche.
Achì o podês cjatâ plui in detai il program des dôs seradis.


text:
Flandris: il guvier al domandarà un domini internet propri
Il guvier flamant al à decidût di domandâ un domini propri su internet pes Flandris. La domande e sarà fate indenant tal 2009 al organisim internazionâl che al assegne i dominis su la rêt. A vierzi la strade pe assegnazion di un domini aes nazions cence stât e jere stade la Catalogne e a son za diviersis lis nazionalitâts minorizadis che a àn fat indenant cheste domande. Dut câs, nol è stât decidût ce non che si domandarà, lis ipotesis plui probabilis a son .fla o ben .vla (di Vlaanderen, il non flamant des Flandris).
Font: Món Divers, 24/10/08


text:
lunedì 30 novembre 2015
Musets
10 coments:
- Giovanni Nello Malisano ha detto...
-
Il vecjo Friûl contadin che al misurave il timp cul lâ e il tonâ dal soreli in cheste conte nol è plui. Al è vignût il timp des machinis, cal costi ce che al costi. E se al covente no dome un dêt, je pronte ancje la man. Pecjât che cumò non àn bisugne nancje di chê. Di bessôl ti lassin a cjase cence lavôr. Brâf Stefin
- 30/11/15, 13:36
- Luciano Marinig ha detto...
-
Cumò ai capit parcè nissun vierç le partide iva,ai tegnin ai dets. Biele conte, e invische ben i nestris timps.Inmagjni che sul tio libri e sedin di altris cussi,soi daur a procuramal par nadal. Lussian
- 30/11/15, 13:38
-
-
Stiefin, ai miei timps il Mestri Diretôr de corâl de glesie, al sielzeve i cjantôrs fasintju cjantâ "Adeste fidelis" e ai diseve: Tu a tu âs une buine orele, o ben: Tu a tu âs une orele buine par fâ muset. No jal a taiave, ma chel judizi al restave iniment par dute la vite. Bepi
- 30/11/15, 19:42
- gelo stellato ha detto...
-
O doi il benvignût ancje jo a Stiefin, che o soi pardabon content che al sedi un dai Contecurtârs, e cun di plui cuntune conte che mi è plasude une vore :) (mi à fat ancje vignî fan di muset, ma chel al è un altri discors ;)
- 01/12/15, 11:10
-
-
Gelo, tirimi vie di sot i voi chel plat di muset e broade, ch'a mi fâs vignî gole dutis lis voltis ch'o viers contecurtegnove. Une provocazion par chei ch'a stan tal forest. Bepi
- 01/12/15, 21:07
- gelo stellato ha detto...
-
no tocja il muset o... ti tai i dêts! :D :D
- 01/12/15, 21:28
-
-
Miôr lis orelis ch'a si pues tornâlis a tacâ, come ch'al veve fât Cualchidun par comedâ il pastis ch'al veve cumbinât San Pieri.... Bepi
- 01/12/15, 22:23
-
-
O firmi il scrit di Bepi. Je une provocazion... Cagons
Nello Malisano
- 01/12/15, 22:55
-
-
No sta lamentati Nelo,che Ana à bielza preparat un caratel di bruade e une stangje di musets par nudriti il mes cal ven,cence smentea che bote di clinton ca ti spiete dal balcon difront, tu provaras a smaltii lis scoris al to torna in sicilie. Lussian
- 02/12/15, 09:13
- Yaio ha detto...
-
Forsit par vie de nestre storie, jenfri i joibes gras e lis foibis mâgris o vin ancje nô di cualchi bande un gust pal orrente e il macabri:-) e si cognossês Vignesie forsit o cognosês le storie di un furlan che si clamave Di Biasio che tal 600 al tignive une ostarie famôse pal so " sguacet" (Sguazeto) une specialitât culinarie cun tant di cjar. Fin che 'ne dí, cuissà ce schifo, un client al cjatà tal so plat un toc di dêt! Al puar furlan, i taiarin las mans prime di taçâi sù il cuarp e decapiâlu. Daspó di vê fate sparî le sô cjase pero il puest al puarte inmó il so non: "Riva di Biasio! " E 'ne sculture dal so cjâf si cjate inmó sul mûr de glesie li dongje.
Naturalmentri al dí di vuê, une conte du muset di dêts e un coment sul sguacet nol é avonde par sierâ butêghe anzit, al pues siervî par tirâ inmó plui clients. Baste che no vegnin ducj dome pai dêts parce che par scrivi o vin inmó bisugne.
PS: Stiefin, sta atent di no colâ in tal gabatul di une serade intun vagon blù o un vagâ leterari. No volarès che cualchidun, par fâ ne conte inmô plui fuarte al vedi bisugne di un dêt dai toi:-)
Mandi
- 03/12/15, 20:56


text:
Al sintive simpri rumôrs vie pe gnot sul cjast. Lui al viveve intune cjase vecje, di bessôl, bielzà di cualchi an che i jere muarte la femine. Remo al faseve une vite semplice, curant cualchi bestie te stale colegade a la abitazion, l’ort, dôs riis di vîts e un pâr di cjamps. Ma di gnot la sô trancuilitât e jere ruvinade par vie di chel rumôr.
Insome, al sintive come se al fos un che al cjaminàs ma a jerin i pas di une persone avonde piçule, se e jere une persone e… sdrondenâ di cjadenis! Al pensave a un spirt di cualchi frut muart parcè che a contavin che ta chê cjase li, tancj agns prime un so probarbe al jere colât te trombe dal toglât a la etât di dîs agns e no si jere rivâts a salvâlu. Ta chê volte Remo nol jere nancje nassût: so nono i veve contât chê storie. Alore e podeve jessi propit la fantasime di chel frut!!! Cussì al pensà Remo.
Une gnot però lui, stuf di sintî chei pas e chel sdrondenâ continuât di cjadenis e catans tal cjast, si fasè coragjo, lant sù pes scjalis scloteadis fin a la part alte de cjase: a jerin agns che nol leve plui sù, no doprant plui il cjast par meti a suiâ la blave. Cu la pile eletriche al inluminà l’ambient: in efiets e jere une vecje cjadene che e vignive jù di un trâf… si moveve ancjemò. Po il fas di lûs di Remo al inluminà une figure blancje che si jere platade intune grande buse dal mûr di claps… vele, la fantasime! E jessè di sburide de buse, svolant fin li dal barcon viert e sparint par aiar. Alore il nestri Remo al le daurman fin li di chel barconat dai scûrs rots, al slungjà il cuel e al viodè la fantasime che e svolave simpri plui alte sot de lune plene.
Krrrrrrrrrrrshhhhhhhhhh… lu saludà la fantasime; sul davanzâl dal barcon e jere restade une grande plume blancje.
di Checo Tam


text:
Gjee nol veve pôre di nissun. Mighe come Agnul o Tite o Sandrin, che a vevin fat cun lui, chê sere, l’ultin rai di briscule scuasit in pîts: a vevin premure di scjampâ cjase prime che a finissin di sunâ lis cjampanis dopo dal rosari di cuindis preât intal cimitieri. A cjalâju o a sintîju a berlâ cuant che si inrabiavin in famee a someavin diaui mangjepredis ma, in moments come chê gnot, si ritiravin sforadis tai cjantons plui scosagns di cjase. “Pôre dai muarts! Ce porcarie! Robe di ridi!” al pensave Gjee alçant strac une man par clamâ la fantate daûr dal banc.
«Line! Puartimi un altri cuart di neri,va!»
«Gjee, no vâstu cjase? Sint ce cidin che al è difûr! Tu sâs che usgnot al è miôr stâ intanâts!»
«Prime o ai di finî il cuartin!»
Un cuart daûr chel altri, cuant che al jere jessût de ostarie al mancjave pôc a miezegnot. A pene che si jere cjatât dal dut fûr sul marcjepît, Line e veve parât sù il clostri de puarte e e jere corude sù a durmî. In paîs ducj a savevin che Gjee, dai muarts, nol veve nissune pôre. Par une scomesse al jere bon di lâ intal cimitieri di gnot; anzit, se i coventave al podeve ancje fermâsi a durmî drenti. Dopo, al contave lis sôs storiis tes stalis, là che la int e passave lis seris di Invier. Lis sglonfave un fregul juste pai fruts, che a stevin a sintîlu cu la bocje vierte e i voi discocolâts prime di lâ sù a durmî. “Dutis veretâts”, al diseve simpri, “de prime ae ultime peraule”.
Fra chei pinsîrs, Gjee al veve tacât a lâ vie in trambulis tal scûr dal borc daûr de glesie. Dulintor no si moveve fuee. Des barconetutis dai mûrs di clap lu compagnavin dulinvie il rumi des bestiis e cualchi cinglinade di cjadene. Di cuant in cuant une sfladade umide e puartave fûr te strade l’odôr amì des stalis. Al jere rivât aromai a ret di cjase sô. Su la puarte a vevin lassât un cjaldîr plen di aghe: i muarts a levin ator pal mont, chê gnot, plens di sêt. Ancje lui al veve une sêt mostre. Al cjapà sù il cjaldîr e al de une tirade di gust. Biel che al beveve al viodè che in cusine la lûs e jere piade e la taule parecjade. Dome… nol capive ce che al fasès lui sentât tal so puest cul cjâf poiât su la taule, come se al durmìs. E so fi che lu tirave pe gjachete. E lui che no si sveave…
Intal bearç di Cuargnâl il Belo al vuacuçave vaiulint e une civuite i rispuindeve dai cops dal areon. Adalt, un sfilioc di nûl al passà devant di une lune smamide e maladice, inclaudade jenfri i doi cocolarons de braide. Gjee al poià il cjaldîr par tiere e si voltà bande de strade. Veju! A jerin ducj li! In cercli, cidins, ognidun cuntune cjandele in man che lu cjalavin. Lu spietavin. Une femine i de une cjandele ancje a lui. Un om al scloteà une cjampanute e ducj a tacarin a movisi bande de glesie. Gjee al le daûr di lôr mugnestri.
***
Il vuacarili dal so biel bernês, tal zardin a pene tosât, e il sun dal campanel dal ingrès lu vevin sveât. Infastidît, Zuan al jevà sù dal sofà e çoteant induliât al le dongje de puarte par meti in vore il videocitofon. Tal scûr mufôs de ultime gnot di Otubar, il farut sul cjanton dal porton al proietà un coni zalit di lûs umide e frede parsore di dôs musis pituradis, disformadis dal obietîf de microcjamare.
«Dolcetto o scherzetto?»
Zuan al sierà il videocitofon e al le a butâsi di gnûf sul sofà.
Forsit al rivave a tornâ a indurmidîsi e a cjapâ pe code il sium là che so pari, la gnot dai Sants, al leve vie cidin daûr de procession dai muarts.
di Gianfranco Pellegrini
Conte n. 78